ORGANIZACIJE CIVILNOG DRUŠTVA SU ZNAČAJAN DRUŠTVENI RESURS - Jefimija TV, Kruševac\nJedan od osnovnih principa dobre uprave jeste uključivanje građana u donošenje odluka, odnosno u proces donošenja javnih politika. Građani mogu u taj proces da se uključe na različite načine, a jedan od njih je i udruživanje u organizacije civilnog društva. Nijedno moderno demokratsko razvijeno društvo ne može funkcionisati bez dobrog i razvijenog civilnog društva, kažu nadležni.\nOrganizacije civilnog društva predstavljaju značajan društveni resurs – one imaju ekspertizu, ali su i stalno na terenu u kontaktu sa građanima, objašnjava direktor Kancelarije za saradnju sa cilvilnim društvom Žarko Stepanović: “Na taj način OCD zastupaju i zagovaraju stavove dela građana koji imaju nameru da učine nešto bolje za svoju lokalnu zajednicu ili za društvo u celini. Kada u procesu dijaloga između OCD i javnih vlasti dođe do konsenzusa i ustanovi se da je jedna javna politika dobra i da može biti i usvojena od strane organa državne uprave, onda imamo da ta politika postaje javna na inicijativu OCD i da se ona može implementirati od strane odgovarajućeg državnog organa uz saradnju sa civilnim društvom ili u partnerstvu. “\nStepanović naglašava da je značajan pomak u tom pravcu napravljen usvajanjem Smernica za uključivanje organizacija civilnog društva u radne grupe za izradu predloga dokumenata javnih politika i nacrta, odnodno predloga propisa, koje su upravo oni predložili Vladi. „Sada je obaveza svakog državnog organa da na samom početku objavi polazne osnove tog dokumenta koji želi da donese, zapravo dokumenta javne politike, da objavi ex ante odnosno ex post analizu, da uključi zainteresovanu javnost u taj proces, da uključi po mogućnosti i civilno društvo u radne grupe za izradu dokumenata javne politike ili propisa i naravno na kraju ono što je i ranije bilo u našem zakonodavnom sistemu, to je da otvori javnu raspravu o tim dokumentima koji su predlozi propisa.”\nPoziv građanima da se uključe, stiže i iz višenacionalne sredine kakva je Subotica.\nStanka Parać Damjanović, direktorka Centra lokalne demokratije iz Subotice: „Učešće građana u donošenju javnih politika doprinosi pre svega, razvoju i uspostavljanju principa dobrog lokalnog upravljanja na lokalnom nivou a principi dobrog upravljanja na lokalnom nivou zapravo su indikator da lokalna vlast poštuje princip javnosti i odgovornosti u svom radu. OCD su raznorodne i danas u Srbiji, prema procenama funkcioniše negde preko 30.000 organizacija i sasvim je izvesno da su te organizacije, njihov glas, saradnja sa građanima veoma bitne za uspešno odgovorno funkcionisanje lokalne samouprave. Što više građana uključenih, informisanih u ovaj proces zapravo znači bolju lokalnu upravu na lokalnom nivou.”\nPrema njenim rečima, Centar je uspeo da aktivira Savet za inkluziju Roma da ne bude “mrtvo slovo na papiru”.\nStanka Parać Damjanović, direktorka Centra lokalne demokratije iz Subotice: „U tom smislu i jedan program koji smo nazvali, to je projekat koji se realizuje uz podršku Evropske unije, i čiji nosilac je grad Subotica, „Interkulturalnost i antidiskriminacija“ gde mi podstičemo praksu boljeg upoznavanja dece u osnovnoškolskom uzrastu i uz adekvatnu metodologiju učenja jezika sredine i boljeg upoznavanja jezika svojih drugara u školi, u ovom slučaju to su srpski, mađarski i romski. Mislim da će to da bude i jedan alat za same nastavnike koji će moći da primenjuju i u praksi odnosno u nastavi. “\nOno što vide kao zadatak za budućnost je većeuključivanje mladih u aktivnosti lokalnih zajednica i razvoj javnih politika.\nPodsetimo, javne politike deo su reforme javne uprave, čiji je glavni koordinator Ministarstvo za državnu upravu i lokalnu samoupravu. Evropska Unija naročito insistira na unapredjenju kreiranja i sprovodjenja javnih politika u okviru reforme javne uprave.\nPrethodno: ALEKSANDROVAC: “PPT ARMATURE” OBUSTAVLJA RAD NA 14 DANA\nSledeće: METEOS: JUTRO HLADNO, TOKOM DANA SUNČANO\nMETEOS: HLADNIJE SA MOGUĆOM KIŠOM U SREDU


Erikson u Srbiji sa 80 odsto u mobilnim mrežama\nIzvor: Radio Televizija Vojvodine, 01.Apr.2009, 17:38\nBEOGRAD - Proizvođač mrežne opreme Erikson na srpskom tržištu mobilnih telekomunikacija ima udeo od 80 odsto, izjavio je danas generalni direktor Eriksona za Srbiju i Crnu Goru Bo Anderson.\nAnderson je novinarima kazao da je udeo te kompanije na tržištu fiksnih telekomunikacija nije veliki i da "se nada" da bi mogao da ga poveća kada bude liberalizovano tržište fiksne telefonije u Srbiji.\nKazao je da Erikson planira da učestvuje u razvoju infrastrukture >> Pročitaj celu vest na sajtu Radio Televizija Vojvodine << za uvođenje jedinstvenog broja za hitne slučajeve 112, što je najavljeno za ovu godinu, kao i u razvoju mreža za usluge elektronske vlade i informacionih sistema u zdravstvu.\nKada je reč o tržištu mobilnih komunikacija, Erikson planira da zadrži udeo u Srbiji, kazao je Anderson i dodao da je imao udeo od oko 80 odsto i u prethodne dve godine.\nAnderson je kazao da Erikson ne računa finansijske rezultate za svaku zemlju odvojeno i da zbog toga ne može da iznese podatke o prihodima i profitu te firme u Srbiji.\nErikson, prema podacima koje je izneo Anderson, u Srbiji ima 101 zaposlenog, od kojih je 96 odsto lokalnog stanovništva, a sarađuje sa 50 do 100 lokalnih podizvođača radova.\nErikson, kako je naveo, nudi operaterima mreža da mu vrate opremu koju žele da odbace da bi je reciklirali, ali se još niko iz Srbije nije javio sa tim zahtevom.\nPrema Andersonovoj oceni, razlog je to što u Srbiji još nije bilo zamene telekomunikacione opreme. Kako je naveo, kada se odbačena oprema prerađuje, reciklira se 98 odsto opreme, a dva odsto je otpad.\n01.Apr.2009: Nauka i tehnologija


Dmitrović: Zaustaviti pražnjenje sela - AgroSmart\nMinistar za brigu o porodici i demografiju u Vladi Republike Srbije Radomir Dmitrović izjavio je da je balans između razvoja gradova i zaustavljanja napuštanja sela jedan od glavnih prioriteta za Srbiju.\nDmitrović je govorio na regionalnom dijalogu „Demografska otpornost i održivi razvoj“, koji su organizovali regionalna kancelarija Populacionog fonda UN (UNFPA) i stalna misija Bugarske pri UN.\nKako je rekao, moramo napraviti balans između razvijanja gradova sa jedne strane i zaustavljanja pražnjenja sela sa druge strane, poručio je on i ukazao na značaj saradnje sa Populacionim fondom UN.\nU zajedničkom saopštenju Kabineta Ministarstva za brigu o porodici i demografiji i UNFPA navodi se da je ovaj događaj bio prilika za to da zemlje regiona razmene iskustva i razgovaraju o demografskoj budućnosti ovog dela Evrope, imajući u vidu demografske promene u istočnoj Evropi i centralnoj Aziji, kako u broju stanovnika usled niskog fertiliteta i migracija, tako i u njegovoj strukturi – godine, pol, obrazovanje, nacionalnost.\nTom prilikom je istaknuto da se mnoge zemlje istočne Evrope suočavaju sa ozbiljnim padom broja stanovnika, dok u zemljama centralne Azije prednjači broj mladih.\nPandemija koronavirusa ukazala je na brojne demografske ranjivosti i potrebu za boljim podacima o stanovništvu, a Srbija, kao i mnoge zemlje u regionu, prolazi kroz dramatičnu demografsku tranziciju čije su glavne odlike smanjenje broja stanovnika, visoke migracije pretežno mladih i obrazovanih ljudi i starenje stanovništva.\nPrema poslednjim podacima, prosečna starost stanovnika Srbije je 43,3 godine, dok je svaki peti stanovnik stariji od 65 godina.\nUčesnici regionalnog dijaloga su se složili da se ulaganjem u ljudski kapital i kreiranjem integrisanih i odgovornih javnih politika može pomoći porodicama i pojedincima da napreduju.


Paunović: Unapređen položaj i prava dece u Srbiji | Kancelarija za ljudska i manjinska prava\nDelegacija Srbije predstavila je Komitetu za prava deteta Ujedinjenih nacija Drugi i treći periodični izveštaj o primeni Konvencije o pravima deteta. Delegaciju je predvodila Suzana Paunović, direktorka Kancelarije za ljudska i manjinska prava.\nObraćajući se članovima Komiteta, Paunović je istakla da je u prethodnom periodu Srbija posvećeno radila na unapređenju položaja i prava dece u našoj zemlji. Prava deteta deo su zakona iz sistema obrazovanja, zdravstva, socijalne zaštite, unutrašnjih poslova, pravosuđa i dečije zaštite, a Vlada Srbije posvećeno radi na punoj primeni ovih zakona.\nVladin Savet za prava deteta koordinira aktivnostima u ovoj oblasti. Paunović je istakla da je ovaj Savet pokrenuo inicijativu za donošenje novog Nacionalnog plana akcije za decu, kojim će se definisati dugoročna politika i utvrditi osnovni zadaci u zaštiti i unapređenju prava dece u Srbiji u narednih deset godina. Prosečna starost stanovništva u našoj zemlji je 42.2 godine, što našu zemlju svrstava među zemlje sa dominantno starijim stanovništvom, zbog čega je Vlada Srbije uspostavila Savet za populacionu politiku, na čijem čelu je predsednik Vlade Aleksandar Vućić. Aktivnosti ovog Saveta biće usmerene na rešenja koja treba da doprinesu popravljanju demografske slike u Srbiji i podsticanju nataliteta.\nČlanovi Komiteta pozdravili su aktivnosti Vlade Srbije na uspostavljanju dečijeg Ombudsmana ističući očekivanja da ovo nezavisno telo bude uspostavljeno u što kraćem roku.\nDelegacija Srbije upoznala je članove Komiteta da se Srbija na odgovoran način suočila sa problemima migrantsko -izbegličke krize, pokazujući da poštuje evropske vrednosti i standarde. Posebno je istaknuto da je u prihvatnim centrima zbrinuto 6. 976 dece uzrasta do 18. godina, kojima je pružena potrebna pomoć i podrška.\nPaunović je istakla da Srbija ima jednu od najnižih stopa institucionalizacije dece u Evropi. U odnosu na 2001. godinu odnos dece u hraniteljskim porodicama i institucijama je promenjen u korist hraniteljstva, tako da je danas u Srbiji 90% dece bez roditeljskog staranja smešteno u hraniteljske porodice, a 10% u institucije socijalne zaštite.\nUkazujući na težak položaj dece, pripadnika srpske i drugih i nealbanskih zajednica na teritoriji AP Kosovo i Metohija, Suzana Paunović pozvala je Komitet za prava deteta da zatraži od UNMIK-a da dostavi informacije o primeni Konvencije o pravima deteta u AP Kosovo i Metohija.


VIJEĆE EVROPE USVOJILO NOVU KOMPLEMENTARNU PROCEDURU | Hayat.ba\nVIJEĆE EVROPE USVOJILO NOVU KOMPLEMENTARNU PROCEDURU\nKomitet ministara Vijeća Evrope danas je usvojio novu komplementarnu proceduru između Komiteta i Parlamentarne skupštine, u odgovoru na ozbiljna kršenja statutarnih obaveza država članica, saopćeno je u srijedu iz Vijeća Evrope.\nU svojoj je odluci Komitet ministara izložio praktične aranžmane koji bi trebali rukovoditi komplementarnom procedurom, naglašavajući njenu „pouzdanu, predvidivu, reaktivnu i reverzibilnu“ prirodu, kao i značaj konstruktivnog dijaloga i saradnje u svijetlu “privoljavanja” država članica da poštuju svoje obaveze i principe organizacije, navodi se u saopćenju.\nPozdravljam odluku koju je danas donio Komitet ministara i Parlamentarna skupština u prošloj sedmici o usvajanju nove zajedničke procedure. Kako su ministri vanjskih poslova članica Vijeća Evrope naveli na sastanku u Helsinkiju u maju prošle godine, procedura će pomoći u efikasnijim i konzistentnijim akcijama naše organizacije – izjavila je glavna tajnica Vijeća Evrope Marija Pejčinović Burić, piše Fena.\nUvođenje procedure rezultat je rasprava na ministarskoj sjednici u Helsinkiju, tokom koje je istaknuta potreba za koordiniranom akcijom u cilju jačanja sposobnosti organizacije da reagira efikasnije u situacijama u kojima države članice krše svoje statutarne obaveze ili ne poštuju standarde, temeljne principe i vrijednosti koje promovira Vijeće Evrope, navodi se u saopćenju.


Beton i njegove mogućnosti u dizajnu - GRENEF\nBeton ne prestaje da nas iznenađuje. Hladan, često neugledan materijal poslednje decenije postaje inspiracija dizajnera i oni iznova pranalaze načine da ga učine toplijim i smeštaju ga u svaki deo naših domova bez bojazni da on neće učiniti prostor fantastičnim.\nDror Kaspi, dizajner koji stoji iza brenda ARDOMA Design, ima iza sebe dugu istoriju pomeranja granica kada se radi o mogućnostima betona, a njegova najnovija kolekcija nije izuzetak od te priče. Dror nam predstavlja HELIA rasvetu, koja je viseća i stona rasveta sa jedinstvenim mrežastim strukturama, koje imitiraju tkani beton, a nastala je uz inspiraciju semenki suncokreta i Fibonačijevim spiralama.\nDvosmerne spirale semena postavile su se kao jedinstveni izazov koji je morao biti savladan – kako navesti beton da prati ovu delikatnu prirodu i postane njena podjednako delikatna replika? Ljudi iz studija ARDOMA Design kreirali su specijalnu mešavinu betona, zajedno sa novim metodom livenja, kako bi na kraju proizveli rezultate koji dozvoljavaju svetlosti da prodire kroz malene perforacije. Na prvi pogled, teško je poverovati da su ove lampe i lusteri kreirani od betona, zar ne? HELIA kolekcija dostupna je u sivim, tamno sivim, belim, žutim, plavim i crvenim betonskim varijantama.


PUTIN BOLESTAN? Nije mogao da prestane da kašlje, nastala je panika u Rusiji, a Kremlj pokušao da SVE ZATAŠKA (VIDEO)\nKremlj je bio primoran da porekne da je Vladimir Putin u sredu imao zdravstvenih problema nakon što je imao napad kašlja tokom sastanka vlade koji je prikazan na televiziji.\nPutin kašlje pred kamerama\nRuski predsednik (68) se mučio da završi rečenicu dok je razgovarao sa najvišim zvaničnicima o "akutnim finansijskim problemima" izazvanim pandemijom kovid-19.\nVideo je kasnije montiran tako da je Putinovo kašljanje izgledalo manje ozbiljno u verziji koju je objavila njegova kancelarija.\nDržavna novinska agencija TASS pitala je Kremlj za Putinovo zdravlje i rečeno joj je da je „apsolutno normalno“.\n- Predsednik se izvinio i nastavio sastanak gotovo bez pauze - rekla je agencija.\nPutin je video-pozivom razgovarao sa svojim ministrom finansija Antonom Siluanovim i drugim visokim zvaničnicima kada je napad kašlja počeo.\nRekao je „Oprostite“ i više puta je desnom rukom pokrivao usta dok se trudio da nastavi dalje sa sastankom.\nNa snimku koji je kasnije montiran, Putinovog kašlja gotovo da nema.\nMnogi gledaoci su se zabrinuli da se nije možda i Putin zarazio korona virusom.\nRadio Majak, koji je emitovao originalni prenos, izvestio je: „Putinove glasne žice su popustile dok je davao instrukcije vladi da se bori protiv kovid-19“.\nZa razliku od svetskih lidera poput Borisa Džonsona i Donalda Trampa, veruje se da se Putin nije do sada zarazio koronom.\nUprkos tome što Rusija ima na raspolaganju dve vakcine, za koje tvrde da su efikasne - jednu je testirala na sebi njegova ćerka Katerina (34) - veruje se da on nije primio cepivo.\nPoslednjih meseci ostao je u velikoj meri izolovan nakon strahovanja u aprilu kada je stupio u kontakt sa zaraženim lekarima u moskovskoj klinici.\nU Rusiji je inače broj slučajeva obolelih od korona virusa premašio dva miliona, a preminulo je 463 preminulih od Kovid-19, dok je obolelih 23.610.\nRUSKI KORONA HOROR Zvanična statistika kaže jedno, ali JEZIVI SNIMCI iz mrtvačnica i bolnica otkrivaju prave razmere katastrofe (FOTO, VIDEO)\nOvo je najveći broj preminulih od početka pandemije, a ukupno je preminulo 34.850 osoba, saopštio je danas krizni štab, a preneo TASS.\nPrema izvorima kriznog štaba, trenutna smrtnost od korona virusa je ostala na 1.73 procenata, a finalna se može odrediti kada se završi pandemija.


RTS :: Opredeljeno 177,6 miliona evra za razvoj digitalne ekonomije i inovacionog poslovanja\nEkonomija Opredeljeno 177,6 miliona evra za razvoj digitalne ekonomije i inovacionog poslovanja\nponedeljak, 20. sep 2021, 16:11 -> 16:20\nOpredeljeno 177,6 miliona evra za razvoj digitalne ekonomije i inovacionog poslovanja\nU fokusu Vlade Srbije biće dostupnost finansiranja inovativnih kompanija, razvoj digitalne infrastrukture, ulaganja u istraživanja i razvoj, a Vlada će na ovim ciljevima aktivno raditi kroz 35 projekata, vrednih 177,6 miliona evra.\nZahvaljujući dosadašnjem radu i rezultatima Saveta za IT i inovaciono preduzetništvo, Srbija je prepoznata kao zemlja koja značajno ulaže u razvoj e-uprave, inovacija i digitalizacije, rekla je premijerka Ana Brnabić.\nPredsednica Vlade je dodala da su posebno značajni rezultati postignuti kada je reč o obrazovanju i inovacionoj infrastrukturi, izgradnji naučno-tehnoloških parkova i startap centara.\nMinistarka trgovine, turizma i telekomunikacija Tatjana Matić istakla je da je digitalizacija doprinela duplo većem broju elektronskih transakcija koje su sa 17,8 milijardi dinara u 2019. porasle na 32,8 milijarde u 2020. godini, a prošla godina završena je i sa 2013. onlajn prodavnica.\n"Mi dalji razvoj kako elektronske trgovine, tako i digitalne ekonomije vidimo u dodatnom razvoju telekomunikacione infrastrukture i digitalnih veština. Oko 940 škola je prošle godine i 950 ove, dobilo nove računare i opremu, a 90.000 domaćinstava u ruralnim mestima dobija telekomunikacionu infrastrukturu", kazala je Matićeva.\nDirektor odeljenja za preduzetništvo i investicije u NALED-u Dušan Vasiljević istakao je da je najveći izazov za Srbiju da se obezbede veća ulaganja privrede u istraživanje i razvoj i kao primer dobre prakse naveo StarTech program, koji sprovodi NALED, a koji u potpunosti finansira kompanija Filip Moris.


Novi režim za poslanike u Skupštini Srbije\nPredsednica Skupštine Srbije Slavica Đukić Dejanović najavljuje da će u nastavku sednice parlamenta, koja je krajem jula prekinuta zbog političkih tenzija u zemlji, koristiti novu taktiku kako bi sprečila opstrukciju i omogućila usvajanje niza važnih zakona.\nOpozicija, sa druge strane, poručuje da ih ništa neće zaustaviti u zahtevima za razjašnjenjem pitanja koja su i ranije pokretali. Zbog toga pojedini analitičari u septembru očekuju velike probleme u parlamentu, koji mogu razultirati i raspisivanjem novih izbora.\nNakon što je 21. jula prekinula sednicu zbog opstrukcije opozicije, predsednica Skupštine Srbije Slavica Đukić Dejanović najavljuje za naš program da će od 2. septembra, kada će poslanici ponovo sesti u klupe, primeniti nove mere kako bi omogućila raspravu po tačkama dnevnog reda. “U poziciji sam da kratim vreme i da poslanike ograničim na tri minuta. Biće opomena, oduzimanja reči, udaljavanja sa sednice, a slede i novčane kazne”, najavljuje Đukić Dejanović. Međutim, da bi bila u mogućnosti da primeni sve najavljene mere, neophodna je promena poslovnika:\n"To bi bila varijanta koja bi omogućila rad po dnevnom redu, uz sva prava svih da iskažu i nešto od svojih političkih poruka, ali ne tako da se rad parlamentaraca bazira na slanju takvih poruka i pitanja značajnih za njih. Po postojećem poslovniku svi imaju prava da se jave po pet puta, a njih, na primer, iz Srpske radikalne stranke ima 70 odsto."\nPoslanici opozicije već su najavili da će se javljati i u septembru i da će, pre nego što počne rasprava po dnevnom redu, tražiti ostavku Slavice Đukić Dejanović zbog, kako navode, "samoinicijativnog prekida rada" parlamenta. Radikali i narodnjaci optužuju je da je sednicu odložila zbog hapšenja Radovana Karadžića, i zahtevaju ispitivanje okolnosti pod kojima je ovaj haški optuženik priveden u Specijalni sud. Poslanik Radikala Milorad Mirčić poručuje da ih nikakva promena poslovnika, niti mere koje najavljuje predsednica Skupštine, neće sprečiti da insistiraju na ovim, i drugim,\nza njih spornim, pitanjima:\n"Kada se vrši pritisak na opoziciju onda treba očekivati i kontrareakciju, a to nije samo reakcija poslanika koji se nalaze u Skupštini nego i reakcija javnosti. Bez obzira kakve oni mere donosili mi ćemo pronaći načina i mogućnosti da se obratimo javnosti."\nI iz narodnjačke koalicije poručuju isto, i optužuju Slavicu Đukić Dejanović za primenu represivnih mera i destrukciju. Miroslav Markićević iz Nove Srbije:\n"Kakva je kazna, izbacivanje poslanika iz parlamenta na mesec dana? Šta će raditi ako svi mi izađemo iz parlamenta? Hoće li izbaciti celu opoziciju?! To što ona priča to je destrukcija. Time pokušavaju da sakriju neslogu unutar vladajuće koalicije i nerealna obećanja koja su dali građanima, a koja ne mogu da ispune. Opozicija neće vršiti destrukciju, opozicija ima pravo da pita vlast neke stvari. Mi nismo opozicija građanima Srbije, mi smo opozicija aktuelnoj vlasti i diktatoru Borisu Tadiću."\nSlavica Đukić Dejanović odbacuje optužbe opozicije i dodaje da se ne plaši zahteva za njenom smenom:\n"Pokušaćemo da koristimo neishitrene taktike i da učinimo sve da se radi. Bićemo spremni i da ih zamolimo u ime građana Srbije, da imaju razumevanja, a ako ne budu učinili ništa od toga, možda ćemo morati da menjamo dnevni red."\nPrve tačke dnevnog reda u nastavku sednice su ratifikacija Sporazuma o stabilizaciji i pridruživanju sa Evropskom unijom i gasni aranžman sa Rusijom. Politički analitičar Vladimir Goati siguran je da parlament u septembru neće raditi po ovim tačkama. Primena mera koje najavljuje Slavica Đukić Dejanović moguća je samo uz promenu poslovnika, što će opozicija na sve načine pokušati da spreči, kaže Goati i kao rešenje verovatne blokade rada parlamenta ne isključuje mogućnost raspisivanja novih izbora:\n"Bojim se da će biti veoma velikih problema, ne očekujem nikakve promene, tako da ćemo imati jedno tužno-šaljivo izdanje parlamentarnog života. Nisam daleko od pomisli da će se ovaj parlament, takav kakav jeste, naći u situaciji da neće moći da radi i da će, kako to Ustav predviđa, predsednica Skupštine morati da predloži predsedniku raspisivanje novih izbora. Jer, ako parlament ne može da radi, tako mislim, čitava politička zajednica, odnosno Srbija kao država, je potpuno blokirana."


Đurić: Nećemo Albancima prepustiti opštine na sjeveru - Srpskacafe\nĐurić: Nećemo Albancima prepustiti opštine na sjeveru\nČetvrtak, 11.04.2019., 10:22 Četvrtak, 11.04.2019., 10:22\nDirektor Kancelarije za Kosovo i Metohiju Marko Đurić poručio da Srbi neće prepustiti Albancima četiri opštine koje se nalaze na sjeveru samoproglašenog Kosova.\n– Albanci su smislili fantastičan plan, nadali su se da će Srbi na sjeveru da bojkotuju izbore, pa da oni ušetaju u srpske institucije i da montiraju Albance ili neke svoje marionete, a da Srbi ostanu po strani. To nećemo dozvoliti – poručio je Đurić.\nOn je naglasio da su predsjednik i Vlada Srbije podržali Srbe na Kosovu i Metohiji i tako što su kreirali do sada najveći investicioni plan za izgradnju novih bolnica, puteva, što nije rađeno u prethodnom periodu.\nUpitan o nedavnoj posjeti SAD, Đurić je rekao da je svojim sagovornicima tokom nedavne posjete SAD – Stejt departmentu, Kongresu i Savjetu za nacionalnu bezbjednost, prenio s kakvim se problemima suočavaju Srbi, kao i da Srbija nema namjeru da dozvoli da bilo ko gazi Srbe, te dodao da se nada da su oni to razumjeli.\nOn je prokomentarisao i izjavu kosovskog predsjednika Hašima Tačija koji je rekao da ne očekuje ništa od sastanka u Berlinu.\nĐurić je rekao da politika Prištine ima dva lica, jedno koje pokazuje pred međunarodnom zajednicom, kad Tači govori da je za dijalog i ukidanje taksi, a drugo u Prištini, kada njegove stranačke kolege otvoreno kažu da je cilj taksi da se Srbima nanese šteta.\n– Oni ne kriju da im je jedini cilj da se Srbima nanese što je moguće veća šteta, i time pokazuju kakav je njihov odnos prema dijalogu – rekao je Đurić.\nkosovoMarko Đurićsrpske opštine


Star Master | Vozila u prevozu ljudi\nSTAR MASTER video security sistem se primenjuje na svim lokacijama gde nije moguće ili je ne isplativo obezbeđenje sa ljudstvom, poput VOZILA U PREVOZU LJUDI.\nMoguća je postavka live video sistemana transportna sredstva 24h – 365 dana.\nDefinisanjem dozvoljenih i nedozvoljenih dešavanja , videoobezbeđenje aktivno i momentalno reaguje i na taj način obezbeđuje red i bezbednost u vašim vozilima.Pravilnim izborom pozicije moguće je obezbediti i praćenje rada osoblja i njihovo postupanje kako u redovnim – planiranim aktivnostima ,tako i u vanrednim – kriznim situacijama.\nBroj putnika,naplata karata,točenje goriva,servisiranje vozila,čišćenje I redovni pregledi vozila samo su neke od aktivnosti koje mogu biti praćene i o kojima bi ste dobijali dnevne ili periodične izveštaje.Analizom izveštaja lakše bi ste donosili odluke sa ciljem podizanja efikasnosti Vašeg poslovanja povećanja bezbednosti i kvaliteta usluge.\nU vreme mirovanja postavljanjem vozila u red i na pravo mesto čuvamo i sve ostale delove Vaše imovine u kadru kamere.\nZahvaljujući kompletnoj kompatibilnosti tehnike i ljudstva sprečavaju se neželjeni događaji.\nBez obzira na izazove različitih uslova osvetljenosti,kvalitet slike je ono po čemu je Sony najbolji.\nSa preko 40 godina iskustva u razvoju CCD I CMOS senzora , naš partner , Sony moze prikazati izuzetan kvalitet slike i kod najtežih uslova koristeći tehnologije kao što su View-DR,XDNR, Advanced IR I Real Colour White Balance.\nUsluge video monitoring centra podrazumevaju menadžment iz kontrolnog centra 24h – 365 dana u godini, i upravljanje zaštitno-nadzornim centrom kao i stalni fizički nadzor nad ugrađenim kamerama u skladu sa propisima i utvrđenim standardima.\nBrigu o bezbednom poslovanju kao i brigu o bezbednosti putnika ,zaposlenih I vozila prepustite nama.


Galenika: Da li će ovaj gigant, baš kao Pliva u Hrvatskoj, postati predmet izrugivanja\nDa izlečimo Galeniku pa da umremo!\nVlast planira da ispod cene proda Galeniku, ali je pitanje da li planira da po modelu Vetprom-hemikalija neke akcije proda i ispod žita. Direktor Galenike Nenad Ognjenović mogao bi da bude pravi čovek za takvu jednu operaciju\nSrpska država kreće u prodaju još jednog nacionalnog brenda: fabrike lekova Galenika Zemun. U ovoj firmi Vlada je vlasnik sto odsto kapitala, ali za sada nije sigurno da li želi da se otarasi celog svog vlasništva ili samo jednog njegovog dela. U svakom slučaju, najmanja cena za 100 odsto je - 200 miliona evra.\nS obzirom na to da još uvek vlada svetska ekonomska kriza, ova cena bi na prvi pogled mogla da bude i realna. Ali samo na prvi pogled. U neka srećnija vremena vršački Hemofarm je prodat za 480 miliona evra, dok je hrvatska Pliva dostigla i neverovatnih 2,2 milijarde dolara. Jedino što je Pliva danas prepakivač stranih lekova, dok na svojoj zvaničnoj prezentaciji na internetu nema ni jedan jedini sopstveni preparat. Od Plive su ostali samo ime i - vicevi.\nŠta se prodaje, a šta poklanja\nIako nezavisni stručnjaci upozoravaju da je najniža cena po kojoj bi Galenika smela da se proda 250 miliona evra, još pre godinu dana je ova kompanija procenjivana na 130 miliona evra, što u suštini i jeste cena koju će novi kupac da plati. Trik objašnjava predsednik Samostalnog sindikata hemije i nemetala Ljubiša Nestorović. Po njegovim rečima, Galenika je započela investicioni ciklus i uložila 46,37 miliona evra u izgradnju novog pogona, čije se otvaranje očekuje u aprilu, ali je uložila i 25 miliona evra u novi proizvodni program. Kada ove dve sume odbijemo od planirane cene od 200 miliona evra dobijamo oko 130 miliona evra, odnosno onoliko koliko je Galenika navodno vredela pre godinu dana.\nSrbija u ovoj prodaji neće ništa da zaradi, već će, sva je prilika, da bude - na gubitku.\nNije izvesno da je za ovako bednu cenu nekadašnjeg farmaceutskog giganta zaslužan njegov sadašnji generalni direktor, ali nije moguće ni sasvim izbeći takav utisak. Mr pharm. Nenad Ognjenović nije posebno poznat široj, ali jeste stručnoj javnosti. Moguće da u njegovom liku i delu postoji najava namere države šta će da učini sa Galenikom.\nPre dolaska u Galeniku Nenad Ognjenović je bio predsednik Grupacije veledrogerija i predsednik Upravnog odbora Vetprom-hemikalija (VTHE). Za svoga mandata u Grupaciji veledrogerija, smatraju upućeni, Ognjenović je najzaslužniji za stvaranje monopola tako što je proizvođačima dozvoljeno da biraju kojoj će veledrogeriji da prodaju svoje preparate, pa je 2008. od oko 400 registrovanih veledrogerija u Srbiji, svega sedam potpisalo ugovore sa proizvođačima lekova. Godinu dana pre bilo ih je devet, a nekoliko godina ranije 360, pa 20...\nOgnjenović, čiji je VTHE bio među sedam veličanstvenih, tada je ovako objasnio monopolizaciju: "Logično je da proizvođač hoće da zna gde završava njegov lek, a to je najlakše ako suzi broj firmi kojima ga prodaje. Verovatno će male veledrogerije morati da nalaze načine da opstanu na tržištu."\nKako je VTHE bio među odabranima, vrednost akcija ove kompanije je naglo skočila. Ognjenoviću je to došlo zgodno, budući da je i sam posedovao 1.654 akcije ove firme u kojoj je bio i predsednik UO. Izraženo u novcu: svaka od ovih akcija je vredela 500 evra, odnosno ceo paket je srećnog vlasnika učinio bogatijim za 827.000 evra.\nPovezana lica i naličja\nOno što je prethodilo ovom bogaćenju jeste jedna od najbolje osmišljenih prevara na ovim prostorima. Jedan od insajdera i prevarenih malih akcionara dostavio je Tabloidu spisak ko je, kada i kako formirao fantomske firme koje su zatim mimo Beogradske berze otkupile čak 83 odsto Vetprom-hemikalija.\nNenad Ognjenović je formirao DOO HEMITHALI u koje su ušle i akcije VTHE koje je posedovao kontroverzni biznismen Jovica Stefanović Nini, to jest njegova preduzeća MD Nini DOO i Srbolek AD. Ovo je knjiženo kao nenovčani ulog, što jeste legitimno, ali ne i potpuno moralno budući da se zaobilazi berza koja je jedino mesto trgovanja akcijama.\nIako nije do kraja jasna vrsta odnosa koju su Nini i Ognjenović imali, indikativno je da su se njih dvojica često sastajali te 2008. godine i to daleko od očiju javnosti - u prijatnom restoranu Mrak na dalekoj periferiji Niša, u blizini aerodroma. Nini je ubrzo unovčio svoje akcije VTHE koje je imao, budući da mu je bila potrebna gotovina za održavanje Srboleka u životu.\nTIHVETOL DOO, u koji su kao nenovčani ulog takođe unete akcije VTHE, osnovala je, po dostupnim informacijama, tadašnja finansijska direktorka VTHE Olgica Nešković, koja je sada u Galenici. Isto tako, prema dostupnim informacijama, Neškovićeva je sama posedovala 406 akcija VTHE u vrednosti od 203.000 evra.\nPored Ognjenovića, za koga upućeni veruju da je svojim rukovodilačkim autoritetom uspeo da nagovori radnike, male akcionare, da na ovaj način prvo udruže, a zatim i prodaju svoje akcije, celu akciju je osmislila i sadašnja generalna direktorka i predsednica UO VTHE Tatjana Savić. Ona je kao tadašnja pravnica odradila sve ugovore oko unosa akcija kao osnivačkog kapitala pomenutih društava, tvrde izvori Tabloida.\nKako je ceo posao ostao skriven ne samo od CRHOV već i od drugih državnih organa, postavlja se pitanje da li je iko od tadašnjih akcionara platio 20 odsto poreza na kapitalni dobitak. Insajder Tabloida tvrdi da to niko nije učinio, računajući tu i samog današnjeg generalnog direktora Galenike Nenada Ognjenovića. A radi se o milionskim svotama.\nOdmotavanje gordijevog čvora\nOsim izbegavanja plaćanja poreza, ovakav poslovni potez imao je još jedan koristan efekat za novog kupca. Po zakonu, svako ko pređe 25 odsto vlasništva nekog akcionarskog društva dužan je da ostalim akcionarima ponudi da otkupi njihove akcije po pretežnoj ceni koju su one imale na berzi. U to vreme, 2008, kao što smo videli, vrednost jedne akcije je bila 500 evra. U slučaju da takav vlasnik nema dovoljno kapitala za preuzimanje cele firme, on mora da sopstvene akcije ponudi na prodaju.\nKako u CRHOV-u nije bio registrovan novi vlasnik pomenutih društava, koja su zajedno imala oko 83 odsto akcija, to on nije ni morao da postupi po zakonu, jer nijedno od pomenutih preduzeća pojedinačno nije imalo 25 odsto akcija VTHE.\nTek je pritužba nekolicine malih akcionara, koji su očekivali ponudu za otkup njihovih akcija po ceni od 500 evra, skrenula pažnju CRHOV-u da ovde nešto nije u redu. Tada je doneta zabrana raspolaganja glasovima na Skupštini akcionara za akcije koje prelaze 25 odsto, dok se ceo čvor povezanih vlasnika ne razmrsi, što za ionako većinskog vlasnika nije imalo nikakvih negativnih posledica. Podsečanja radi: on je i dalje mogao da raspolaže glasovima za 25 odsto akcija, dok su svi ostali akcionari na skupštini činili tek 17 odsto, čime su uvek bili u manjini i lako preglasavani. CRHOV ni posle više od godinu dana nije doneo konačnu odluku u ovoj aferi.\nMoguće da prošlost direktora Ognjenovića ne igra nikakvu ulogu u sadašnjem pokušaju privatizacije Galenike. A može biti da je on na ovo mesto i doveden jer već ima iskustva sa muljanjem mimo berze i drugih nadležnih institucija. Ovo posebno može da bude od značaja ako država proda samo većinski udeo Galenike (što je jedna od opcija), a zatim svoje preostale akcije pokuša da proda preko berze. Nekome od ljudi iz vlasti bi tada dobro došla asistencija Ognjenovića i njegovog osoblja, koje je dobrim delom iz VTHE prebacio u Galeniku, kako bi se em izbeglo plaćanje poreza, em zaobišle još neke zakonske začkoljice.\nGalenika poseduje zavidnu imovinu koju će novi kupac da preuzme: upravnu zgradu i pogone, Institut za razvoj i kontrolu kvaliteta, nekoliko lokala u zemlji, pogon u Dušanovoj ulici u Beogradu za proizvodnju dentala, oko 40 hektara zemlje u svom vlasništvu, kao i nekoliko predstavništava u inostranstvu. Takođe poseduje i 75 odsto vlasništva u srodnom preduzeću u Crnoj Gori.\nGalenika trenutno oko 90 odsto svoje proizvodnje plasira na domaće tržište, ali se pojačanim nastupom u državama bivše Jugoslavije, kao i Rusije, pokušava da se poveća izvoz. Poređenja radi: Hemofarm je 2008. samo od izvoza u Rusiju ostvario prihod od 80 miliona evra.


::Ruma: Bivša vlast mlati u prazno\nPovodom iznetih optužbi i krivičnih prijava koje najavljuju predstavnici bivše vlasti Opštine Ruma, održana je konferencija za medije. Predsednik opštine, Slađan Mančić, je optužbe okarakterisao kao veštu manipulaciju, kojoj opozicija pribegava u nedostatku argumenata za pravu političku borbu. On je obavestio javnost da nema osnova za bilo kakvu sumnju u zakonsku ispravnost celokupnog postupka. Direktori javnih preduzeća su u svojstvu vršioca dužnosti imenovani do 30.12.2014. Odlukom SO Ruma od 6. decembra raspisan je konkurs, a rok za podnošenje prijava istekao je 12. januara ove godine\nPostavio dana 19. 01. 2015. rtv mega\n::SM: Popust za redovne platiše poreza\nRedovnim platišama poreza na imovinu na teritoriji Sremske Mitrovice koji su do 31. decembra prethodne godine izmirili svoje poreske obaveze, u 2015. godini porez će biti umanjen za 10 odsto. U drugoj polovini novembra prošle godine na sednici Gradskog veća doneta je odluka da za sve redovne platiše poreskih obaveza poreski kredit bude deset odsto niži u 2015. godini, a u 2016. godini da taj procenat sa 10 pređe na 15 odsto.\nPostavio dana 13. 01. 2015. rtv mega\n::SP: Izjednačavanje u poreskim obavezama\nSuština izmena i dopuna Odluke o lokalnim komunalnim taksama, koje je Skupština opštine Stara Pazova usvojila krajem prošle godine, jeste izjednačavanje u pogledu poreskih obaveza malih i mikro pravnih lica, kao i korekcija taksi za registraciju motornih vozila sa godišnjim indeksom potrošačkih cena. Polovinom februara biće poznat procenat naplate poreza za prošlu, a rešenja za tekuću godinu građani mogu da očekuju krajem aprila ili početkom maja. Međutim, dok nova rešenja ne stignu poreski obveznici treba prvu ratu poreza za tekuću godinu da plate najkasnije do 15. februara, u iznosu rate iz rešenja poreza za 2014. godinu.\n::Irig: Više vode za Vrdnik\nNa lokaciji postojeće crpne stanice "Lola" za snabdevanje Vrdnika pijaćom vodom, puštena je u rad nova crpna stanica. Za ovu investiciju JP "Vodovod" Ruma je obezbedilo sredstva iz sopstvenih izvora u visini od 5.500.000,00 dinara. Nova crpna stanica za snabdevanje vodom Vrdnika smanjiće dugogodišnje gubitke vode za najmanje 10 l/sek uz daleko manju potrošnju električne energije, 50 odsto u odnosu na dosadašnje stanje.\n::Indjija: Besplatne karte za penzionere\nSvi penzioneri sa teritorije inđijske opštine moći će da ostvare pravo na besplatan javni prevoz u 2015. godini. Za razliku od prethodnih, ove godine, penzioneri koji već poseduju legitimacije, nove će dobiti na kućnu adresu, i do tada mogu da koriste proslogodišnju.Ovaj vid socijalne pomoći je apsolutno opravdan, jer su upravo penzioneri najbrojniji korisnici gradskog prevoza. opština Inđija, pored penzionera, subvencioniše i besplatan prevoz za đake,osnovce i srednjoškolce, i trudnice.


Banjaluka: Obilježen Međunarodni dan borbe protiv droge | Banjaluka.net\nPovodom obilježavanja Međunarodnog dana borbe protiv zloupotrebe i krijumčarenja droge, pripadnici Centra javne bezbjednosti (CJB) Banjaluka danas su građanima na Trgu Krajine u Banjaluci dijelili propagandni materijal pod nazivom “Ne dozvoli da ti pomute razum”.\n“Cilj kampanje je širenje svijesti o štetnosti i posljedicama koje nastaju konzumiranjem narkotika i adekvatnog preventivnog djelovanja na suzbijanju zloupotreba droga”, rekao je Srni šef Odsjeka za droge u Sektoru kriminalističke policije CJB Banjaluka Zoran Ćetković.\nOn je istakao da CJB Banjaluka kontinuirano radi na suzbijanju krivičnih djela u vezi sa zloupotrebe opojnih droga, sprovodeći razne aktivnosti, tokom kojih je u prvih pet mjeseci ove godine podneseno 24 izvještaja za krivična djela u vezi sa zloupotrebom opojnih droga i 38 zahtjeva za pokretanje prekršajnog postupka.\nTokom prvih pet mjeseci ove godine policija je oduzela 15,63 grama heroina, oko osam kilograma marihuane, 62,16 grama kokaina, 9,6 grama spida, 17 komada ekstazija, četiri stabljike indijske konoplje i 14 komada sjemenki indijske konoplje.\nĆetković je podsjetio da je policija tokom 2015 godine podnijela 52 izvještaja za počinjena krivična djela u vezi sa zloupotrebom opojnih droga i 81 zahtjev za pokretanje prekršajnog postupka.\nOn je istakao da su najviše zastupljene opojne droge marihuana, spid, ekstazi a često se koriste kokain i heroin gdje ih uglavnom konzumiraju mlađa lica.\nCJB Banjaluka apeluje na sve građane da eventualna saznanja u vezi sa zloupotrebom opojnih droga prijave policiji kako bi zajedničkom saradnjom građana i policije, zaštitili živote mladih, rekao je Ćetković.


Foto: Facebook | U Čajniču otvoren objekat fabrike za proizvodnju bio-mase\nSrna 20.09.2018 20:34\nDodik je istakao da je sada u opštinama poput Čajniča najvažnije imati stabilne poslove, te dodao da je prirodno da Šumsko gazdinstvo bude generator svih dobrih projekata i perspektive na ovim prostorima.\n"Naš pristup je da u opštinama kakva je Čajniče, koja ima nesumnjivi resurs koji je nacionalni i narodni i ne pripada samo njoj, postoji mogućnost da razvije neke nove proizvodnje kakva je ova fabrika", naglasio je Dodik.\nOn je izrazio nadu da će ova fabrika ostvarivati dobit koju će investirati u svoj dalji razvoj, odnosno da će u budućnosti prerasti u fabriku za proizvodnju peleta.\n"Vjerujem da Čajniče može izgledati daleko bolje i sređenije, ali je potrebna nova inicijativa", rekao je Dodik, te dodao da mladi imaju perspektivu da ostanu, realizacijom novih projekata i razvojem infrastrukture u Čajniču.\nPrema njegovim riječima, lokalna vlast Čajniča ignoriše republički nivo, a sve na štetu građana opštine.\n"Ja ne znam nijedan otvoren problem, a kad dođete ovdje onda vidite da ih ima 100. Bez obzira kojoj partiji pripada lokalna vlast, pozivam ih na saradnju i spreman sam da pomognem", istakao je Dodik.\nDirektor "Vučevice" Neđo Mašić rekao je da je u ovom šumskom gazdinstvu, od kada on upravlja njim, zaposleno novih 130 radnika, te da na mjesečnom nivou za plate obezbjeđuje 350.000 KM, što, naglasio je, nimalo nije lako.\n"Ništa ne bih mogao završiti da nisam imao veliku podršku predsjednika Dodika i predsjednika Vlade Srpske Željke Cvijanović, ali i svih ljudi koji čine ovu vlast", istakao je Mašić.\nPrema njegovim riječima, Šumsko gazdinstvo godišnje ima 100.000 kubika sječe, od čega će 30.000 do 40.000 kubika, koji ostaju u Čajniču, biti iskorišćeni za proizvodnju bio-mase.\n"Čajniče je malo mjesto, ali je bogato šumom, vodom i vjerskim turizmom. Sve imamo, ali nismo znali to da koristimo", rekao je Mašić.


UNESCO je sa svoje liste već izbacio Liverpool, preti li Splitu isti scenario zbog nereda po Palati? - Turistički žurnal UNESCO je sa svoje liste već izbacio Liverpool, preti li Splitu isti scenario zbog nereda po Palati? - Turistički žurnal\nNova splitska vlast najavila je odlučniju borbu s neredom u gradskom jezgru. Obećano je uklanjanje ilegalnih kioska i štekata na Istočnoj obali koji dugo vremena nagrđuju taj prostor.\nIstodobno, UNESCO je odlučio postrožiti svoje kriterijume. Objavljeno je kako je Liverpool uklonjen s liste svetske baštine, a da bi se slično moglo dogoditi i neolitskom Stounhendžeu zbog gradnje tunela i Veneciji ako nastave pristizati kruzeri.\nU Splitu su pre nekoliko godina boravili francuski eksperti iz UNESCO-a, koji su na Peristilu našoj novinarki rekli kako Palata kakva je u sadašnjem stanju ne bi mogla dospeti na listu, ali da se zadržava budući da je već upisana na nju.\nBoji li se gradska vlast da bi se i Splitu mogla dogoditi sudbina Liverpoola, ili da bi mu se moglo zapretiti kao Stuonhendžu i Veneciji? Upitali smo gradonačelnika Ivicu Puljka šta namerava preduzeti budući da Split nema zaštitnu (buffer) zonu u kojoj bi bila ograničena gradnja.\nNiti je za područje u granicama UNESCO-ove zaštite, uprkos traženju iz Pariza, nadopunjena Izjava o univerzalnoj vrednosti, koja bi objasnila po čemu je to svetska baština. Ne postoji ni plan upravljanja istorisjkim jezgrom, koji takođe zahtieva UNESCO.\nS druge strane, imamo nered, sve od devastiranog bedema Contarini pa do istočne obale, preteranu turistifikaciju istorisjkog jezgra, iseljavanje domicilnog stanovništva, megalomanske ideje o intenzivnoj hotelskoj i stambenoj gradnji na Istočnoj obali koja bi gabaritima agresivno “konkurirala” Palati.\n– Ovih dana pokreće se javno savetovanje nabave za izradu plana upravljanja, kada će javnost imati mogućnost komentarisati s ciljem poboljšanja takmčiarske dokumentacije. Tokom izrade plana upravljanja predviđena je definicija buffer zone, temeljem svih analiza postojeće dokumentacije, konsultacija i radionica sa širom javnošću, kao i traženje hitne izrade konzervatorske podloge za zonu A i za buffer zonu. Prema našim saznanjima, Ministarstvo kulture je izradilo nacrt Izjave o univerzalnoj vrijednosti, za koju se nadam da će uskoro biti predočena javnosti – najavio je Puljak.\nPitali smo je li, što se tiče Grada, gotova priča o “Projektu Contarini”, po kojem bi, među ostalim, trebalo dopustiti saobraćaj u pešačkoj zoni istorisjkog jezgr za potrebe velikog stambeno-poslovnog objekta.\n– Što se nas tiče, ta ja priča gotova i nećemo dopustiti saonbraćaj u pešačkoj zoni – kategoričan je Ivica Puljak.


Regionalni ekonomski prostor kao prekretnica za Zapadni Balkan\nBeta 4. jula 2018. 15:05\nGeneralni sekretar Saveta za regionalnu saradnju (RCC) Goran Svilanović predstavio je danas u Beču rezultate sprovodjenja Višegodišnjeg akcionog plana (MAP) za regionalni ekonomski prostor (REA) za koji je evropski komesar za proširenje Johanes Han rekao da ima potencijal da bude prekretnica za region.\nU uvodnom obraćanju na panelu „Regionalni ekonomski prostor – napredak i dalji koraci“, Han je „zahvalio Savetu za regionalnu saradnju na predanosti i zalaganju u usmeravanju sprovodjenja Višegodišnjeg akcionog plana za regionalni ekonomski prostor“, ocenivši da je to „suštinski aspekat regionalne saradnje i ključni doprinos stabilnosti regiona kao i sastavni deo procesa evropske integracije i katalizator ekonomskog rasta“, saopštio je RCC.\n„Regionalni ekonomski prostor ima potencijal da bude prekretnica za region, jer predstavlja praktičnu pripremu za učešće regiona u jedinstvenom tržištu Evropske unije. Komisija će i u budućnosti nastaviti da pomno prati njegovo sprovodjenje“, dodao je Han.\nSvilanović je predstavljajući rezultate ocenio da je ostvaren značajan napredak u sva četiri ključna segmenta – trgovini, investicijama, mobilnosti i digitalnim integracijama, ali da je pred regionom još mnogo zadataka.\nNabrajajući rezultate na ministarskom panelu, održanom u sklopu priprema za predstojeći Samit Zapadnog Balkana u Londonu, Svilanović je podsetio da je podržana Regionalna agenda reformi u oblasti investicija (RIRA) i zajednička, odnosno regionalna agenda za promociju investicija.\nTakodje, kako je dodao, postignut je dogovor o otpočinjanju pregovora o Sporazumu o uzajamnom priznavanju stručnih kvalifikacija za odabrane profesije i potvrdjeni su principi modela automatskog priznavanja akademskih kvalifikacija na Zapadnom Balkanu.\nOn je rekao i da je predstavljena Digitalna agenda za Zapadni Balkan, uspostavljen regionalni politički dijalog na visokom nivou o digitalnoj transformaciji regiona kao i da je stupio na snagu Dodatni protokol 5 CEFTA-e o olakšavanju trgovine.\nGovoreći o zadacima koji stoje pred regionom Svilanović je naveo liberalizaciju trgovine uslugama, promociju i sprovodjenje Regionalne agende reformi u oblasti investicija, završetak pregovora o uzajamnom priznavanju stručnih kvalifikacija i dogovor o modelima priznavanja akademskih kvalifikacija, snižavanje cena rominga kojima će biti obuhvaćeni svi korisnici u šest ekonomija Zapadnog Balkana i napredak u sprovodjenju Digitalne agende za Zapadni Balkan.\n„To je tek nekoliko stavki, a iscrpan spisak aktivinosti koje su pred regionom je mnogo, mnogo duži“, dodao je Svilanović u obraćanju učesnicima panela „Regionalni ekonomski prostor – napredak i dalji koraci“.\nNa panelu su predstavljeni uspeh i ključna uloga Višegodišnjeg akcionog plana za regionalni ekonomski prostor u ekonomskoj saradnji i napretku u njegove četiri glavne oblasti, čime je omogućena razmena iskustava i dobrih praksi izmedju ekonomija i institucija, odnosno organizacija koje su učestvovale na sastanku.\nUčesnici sastanka su upoznati s rezulatima sadržanim u Godišnjem izveštaju o sprovodjenju Višegodišnjeg akcionog plana za regionalni ekonomski prostor koji će biti predstavljen naredne sedmice na Samitu Zapadnog Balkana u Londonu.\nPredsedavajući sastanka je izneo zaključke predsedavajućeg u kojima se pozdravlja napredak ostvaren u sprovodjenju pomenutog plana i prioritetne oblasti za 2018. i 2019. godinu koje su Savet za regionalnu saradnju i Sekretarijat CEFTA naveli za svaki od četiri stuba.\nU zaključcima se potvrdjuje „transformativni potencijal Regionalnog ekonomskog prostora, pri čemu se prepoznaje važnost regionalne integracije i ponovo potvrdjuje snažna opredeljenost njegovom uspostavljanju kao i jačanju ekonomskih veza ekonomija Zapadnog Balkana, ali i onih sa Evropskom unijom“.\nDodaje se da je Regionalni ekonomski prostor utemeljen na punom regionalnom vlasništvu uz značajnu ulogu koju su RCC i Sekretarijat CEFTA odigrali u regionalnoj koordinaciji i praćenju. Zaključci sadrže i detaljan pregled postignuća i narednih ključnih faza u sklopu Višegodišnjeg akcionog plana za regionalni ekonomski prostor.\nDomaćini sastanka su bili predstavnik britanskog Forin ofisa Sajmon Makdonald (Simon McDonald) i ministarka za digitalne i ekonomske poslove Austrije Margarete Šrambok (Schrambock).\nSastanak se naslanja na rezultate prethodnih samita u sklopu Berlinskog procesa, nedavno održanog Investicionog samita u organizaciji Evropske banke za obnovu i razvoj (EBRD) i Digitalnog samita održanog u Skoplju. Održan je na početku austrijskog predsedavanja Savetu EU, čiji će prioritet biti kredibilna perspektiva proširenja za Zapadni Balkan, i uoči Samita Zapadnog Balkana zakazanog za 10. jul u Londonu, naveo je RCC.\nVišegodišnji akcioni plan (MAP) za regionalni ekonomski prostor (REA) u šest ekonomija Zapadnog Balkana podržan je na Samitu u Trstu 12. jula prošle godine.


Grant Evropske investicione banke do 2,9 miliona eura za unapređenje obrazovanja u Crnoj Gori | Aktuelno\nGrant Evropske investicione banke do 2,9 miliona eura za unapređenje obrazovanja u Crnoj Gori\nOvim će se ubrzati proces modernizacije obrazovanja, koji će dovesti do stvaranja dodatnih 2.070 mjesta u crnogorskim školama i otvoriti 530 novih radnih mjesta\nEvropska investiciona banka (EIB), banka Evropske unije, obezbijediće Vladi Crne Gore grant u iznosu do 2,9 miliona eura, kao podršku ubrzanju modernizacije nacionalnog obrazovnog sistema kroz nadogradnju, izgradnju i rekonstrukciju infrastruktura predškolskih, školskih i stručnih obrazovnih institucija u zemlji. Grant EIB-a obuhvata tehničku i savjetodavnu podršku za pripremu projekata i postupak javnih nabavki, kao i za razvoj nacionalnih standarda za praćenje i evaluaciju sličnih projekata. Ovim će se ubrzati proces modernizacije obrazovanja, koji će dovesti do stvaranja dodatnih 2.070 mjesta u crnogorskim školama i otvoriti 530 novih radnih mjesta.\nOvaj grant podržava aktuelnu modernizaciju nacionalnog obrazovnog sistema, kao dijela Programa unapređenja crnogorskog obrazovanja vrijednog 18 miliona evra, za koji je EIB potpisao ugovor sa Vladom Crne Gore 2019. godine.\nProgramom se finansira nabavka savremene opreme, izgradnja i rekonstrukcija javnih obrazovnih infrastruktura, uključujući obdaništa, osnovne, srednje i stručne škole, kao i nabavka opreme za informaciono-komunikacione tehnologije (IKT) i školskog namještaja. Sredstva su odobrena iz Inicijative za ekonomsku otpornost (ERI), koja je namenjena podsticaju ekonomskog rasta, otvaranju radnih mjesta, socijalnoj koheziji i razvoju vitalnih infrastrukturnih projekata na Zapadnom Balkanu.\n“Veliko nam je zadovoljstvo što smo u okviru našeg novog ogranka – EIB Global, potpisali drugi ugovor o grantu sa Crnom Gorom ove godine. Podrškom za proširenje i unapređenje obrazovnih usluga EIB osigurava jednak pristup visokokvalitetnim uslovima učenja za svu djecu, podstičući na taj način inkluzivnost i jednakost. Na ovaj način doprinosimo postavljanju temelja za savremeni obrazovni sistem, koji će unaprijediti zapošljivost mladih i promovisati ekonomski rast zemlje. Uvođenje informacionih i komunikacionih tehnologija će ubrzati digitalnu transformaciju u Crnoj Gori, kao i pristup digitalnim vještinama”, kazala je Lilyana Pavlova, potpredsjednica EIB-a zadužena za operacije u Crnoj Gori.\nOana Cristina Popa, ambasadorka EU i šefica Delegacije EU u Crnoj Gori kazala je da je EU najbolji partner Crne Gore kada je u pitanju reforma obrazovnog sistema.\n“U okviru našeg novog IPA pretpristupnog programa, radićemo zajedno sa drugim razvojnim partnerima, kako bismo pomogli Vladi da modernizuje obrazovni sistem. Naša ulaganja će se fokusirati na opšte slabosti u procesu učenja i na veću inkluziju ranjivih grupa, kao što su učenici sa invaliditetom, Romi i druge manjinske grupe. Iako planiramo da naša pretpristupna sredstva usmjeravamo uglavnom kroz program direktne budžetske podrške, infrastrukturne potrebe će biti podržane od strane EIB-a i drugih finansijskih institucija, u skladu sa potrebama Crne Gore. Naši uzajamni programi podrške se nadopunjuju i mogu pomoći državi da postigne najbolje rezultate”, ističe Popa.\nLavrov: EU želi da prati put NATO – funkcionisaće kao dodatak vojnom savezu\nSVIJET Aktuelno - 13.05.2022-22:15\nNeopreznost želje Kijeva da se pridruži EU izaziva sumnje, rekao je ruski ministar spoljnih poslova Sergej Lavrov. Lavrov je izjavio na konferenciji za novinare poslije...\nPicula: Evropski parlament kontinuirano podržava crnogorski put u EU, ali je napredovanje usporeno i nova vlada mora učiniti više\nPOLITIKA Aktuelno - 12.05.2022-13:08\nOdbor za vanjske poslove Evropskog parlamenta usvojio je Izvještaj o napretku Crne Gore, čiji autor je Tonino Picula. “Crna Gora je predvodnik politike proširenja u praksi i...\nČovjek zbog kog ni Zapadni Balkan ni Ukrajina neće ući u EU\nSVIJET Aktuelno - 11.05.2022-10:26\nFrancuski predsjednik Emanuel Makron predložio je formiranje “Evropske političke zajednice” za zemlje koje imaju status kandidata za članstvo u Evropskoj uniji ili žele da podnesu zahtjev...


Bilo je pokušaja zamene delegacije oružane opozicije - 23.01.2017, Sputnik Srbija\nBilo je pokušaja zamene delegacije oružane opozicije\nUčesnici sastanka o Siriji u Astani nisu se za sada dogovorili o direktnim pregovorima sukobljenih strana, rekao je izvor u ruskoj delegaciji. 23.01.2017, Sputnik Srbija\nvesti, svet, astana\n12:11 23.01.2017 (Osveženo: 15:46 23.01.2017)\n© REUTERS / Mukhtar KholdorbekovUčesnici pregovora o Siriji u Astani\nUčesnici sastanka o Siriji u Astani nisu se za sada dogovorili o direktnim pregovorima sukobljenih strana, rekao je izvor u ruskoj delegaciji.\n„Bilo je manevara čija je svrha bila da suštinski zamene delegaciju naoružanih odreda sirijske opozicije političkom opozicijom iz emigrantskih krugova. Mi ne pokušavamo da izbacimo političku opoziciju iz procesa nego smo se rukovodili činjenicom da je cilj Astane stvaranje sporazuma o punopravnom učešću oružanih snaga u ovom procesu“, rekao je ruski šef diplomatije.\nKako je rekao, to je sada najvažnije, a naredni krugovi međusirijskih pregovora, uključujući i ženevske, biće posvećeni razgovorima vlade sa svim opozicionim grupama, bez izuzetka:\n„To su grupa Rijadska, Moskovska, Kairska grupa i druge. Ali sada će se ovoj političkoj opoziciji priključiti i delegacija naoružane opozicije, što će, naravno, učiniti materijalnijim i perspektivnijim razgovor među svim Sirijcima“, naglasio je Lavrov.\n„Za sada se nisu dogovorili“, rekao je izvor agenciji RIA Novosti.\nRanije je izvor u jednoj od delegacija koje učestvuju u razgovorima rekao agenciji da su direktni razgovori delegacija Damaska i naoružane opozicije još uvek mogući.\n23 Januar 2017, 08:50\nŠef delegacije Damaska na sastanku u Astani i stalni predstavnik zemlje u UN Bašar el Džafari izjavio je da je prvi sastanak na razgovorima o Siriji u Astani završen i da je bio organizacioni.\n„Prvi sastanak na razgovorima danas bio je uglavnom organizacioni“, rekao je Džafari novinarima.\n„Pregovori u suštini još nisu počeli, jer dnevni red razgovora još uvek nije spreman“, dodao je on.\nSirijske vlasti žele uspeh pregovora\nSirijske vlasti nisu zainteresovane za neuspeh razgovora u Astani, rekao je Džafari.\n„Vlada SAR nikada neće postati deo scenarija za neuspeh pregovora u Astani“, istakao je Džafari.\nU Astani su danas počeli razgovori o rešenju oružanog sukoba u Siriji, delegacije Damaska i oružane opozicije prvi put su sele za pregovarački sto.


Održana jedanaesta etno izložba "Zlatne ruke Potkozarja"\nU okviru manifestacije "Prijedorsko kulturno ljeto 2017" na malom prijedorskom trgu dana 27. i 28. jula Turistička organizacija grada Prijedora organizovala je jedanaestu etno izložbu "Zlatne ruke Potkozarja". Cilj ove manifestacije je očuvanje i njegovanje kulture, tradicije i običaja naroda Potkozarja, a svake godine ovu manifestaciju koja je pored prodajnog, imala i takmičarski karakter, posjete mnogobrojni Prijedorčani i posjetioci grada Prijedora.\nTročlani žiri u sastavu Milenko Radivojac, Stana Marinović i Mesud Hodžić imao je težak zadatak da odabere najbolje eksponate, a zbog ujednačenog kvaliteta ponuđenih eksponata i uređenosti štandova, odlučili su se da dodijele pet ravnopravnih nagrada za originalni eksponat i dva priznanja za najuređeniji štand.\nTako su za najoriginalniji eksponat priznanjem i novčanom nagradom od 100 KM nagrađeni: ručno izrađen nakit sa epoksi smolom Dejane Vujnović, rad u drvetu kraljevska stolica Mladena Stakića, goblen Bogorodica Trojeručica rad Vesne Došen, članice Kola srpskih sestara, heklana haljina Rajke Kremić, te muška i ženska košulja iz Ukrajinskog udruženja „Kozak“.\nNajljepše uređen štand imali su Zaštitna radionica Prijedor i Udruženje „Neven“ koji su dobili priznanje i novčanu nagradu od 50 KM.\nDana 27.07.2017. godine organizovan je i direktan prenos same manifestacije na radiju Republike Srpske gdje su učestvovali brojni sagovornici i učesnici u kulturno-umjetničkom dijelu programa, odnosno: gradonačelnik Prijedora, g-din Milenko Đaković. direktor Turističke organizacije grada Prijedora, direktor Nacionalnog parka "Kozara", KUD "Kozara", dragotinjski knez, etno grupa "Vile Petrova", ženska vokalna grupa KUD-a Milan Egić, Amila Memić – sevdalinka, humorista Izet Zubanović.


Dačić i Godfri: Uspešna borba protiv terorizma moguća jedino uz partnerstvo. Komemoracija zrtvama 9/11 u organizaciji KSAP, EWB i Ambasade SAD\nPredsednik srpskog parlamenta Ivica Dačić i američki ambasador u Beogradu Entoni Godfri ocenili su u Skupštini Srbije da je uspešna borba protiv terorizma moguća jedino uz saradnju i partnerstvo država.\nNa skupu „Pamtimo i stojimo uz SAD“, povodom 20. godišnjice terorističkih napada na Njujork i Vašington, Godfri je izrazio zahvalnost Srbiji što sarađuje sa SAD i drugim državama u borbi protiv terorizma.\n„Terorizmu pristupamo tako što gradimo savezništva i prijateljstva. Naše savezništvo sa Srbijom počiva na istorijskom partnerstvu i zajedničkoj viziji za budućnost“, rekao je Godfri.\nNa skupu koji su organizovali Kongres srpsko-američkog prijateljstva i organizacija Ist-vest bridž (East-West Bridge), uz pokroviteljstvo Skupštine Srbije, Godfri je kazao da je Vašington postigao cilj u Avganistanu i da ta zemlja „više ne može da posluži kao baza za napad na SAD“.\n„Cenimo današnji iskreni gest gospodina Dačića, Kongresa srpsko-američkog prijateljstva i organizacije Ist-vest bridž. Zaista cenimo solidarnost naših prijatelja i naših domaćina danas, kada se sećamo na gotovo 3.000 žrtava terorističkih napada 11. septembra“, naveo je Godfri.\nDačić: I na Balkanu se regrutuju ekstremisti\nDačić je rekao da su ti napadi pokazali da države sveta treba da budu istrajne u borbi protiv terorizma i ukazao da je Srbija deo globalne zajednice u suprotstavljanju ekstremizmu. „Svet je doživeo velike promene u poslednjih 20 godina. Solidarnost u složenoj borbi protiv terorizma je ono što nas povezuje i što nam daje nadu da ćemo izaći kao pobednici u borbi protiv ovog zla“, kazao je Dačić. Dodao je da je „poznato da je Balkan jedan od regiona u kojima se regrutuju ekstremisti“ za borbe u raznim delovima sveta.\nČlan Kongresa SAD Džon Mulinar, koji se obratio učesnicima skupa video porukom, rekao je da su napadi 11. septembra ujedinili narode širom sveta u borbi protiv terorizma. On je zahvalio liderima Srbije za podršku u toj borbi i izrazio nadu da će i ubuduće biti skupova u čast sećanja na žrtve poput današnjeg.\nPregovori o Avganistanu – zvezdica u ličnoj karti Srbije\nPredsednik organizacije Ist-vest bridž Jovan Kovačić kazao je da teror predstavlja zločin protiv čovečanstva i ukazao da na svakoj državi leži odgovornost za iskorenjivanje terorizma na njenoj teritoriji.\n„Svi moramo da radimo na privođenju zlikovaca pravdi, ali treba raditi i mnogo više od toga, radi iskorenjivanja te pošasti“, naveo je Kovačić.\nDačić je zahvalio Kovačiću jer je doprineo da Srbija pre nekoliko godina bude posrednik u pregovorima tadašnje avganistanske vlade i pobunjenika talibana, koji su prošlog meseca silom preuzeli vlast u zemlji. Dačić je nedavno upoznao javnost da su ti pregovori vođeni u Beogradu.\n„Naš doprinos i činjenica da o tim pregovorima nijedna informacija nije procurela u javnost, kako su pregovarači tražili, Srbiji je dala još jednu zvezdicu u njenoj ličnoj karti“, kazao je Dačić.\nNarodni poslanik Vladimir Marinković, koosnivač Kongresa srpsko-američkog prijateljstva, rekao je da su u prethodnih nekoliko godina ojačane veze Srbije i SAD.\n„Zajedno smo i kada otvaramo fabrike i kada se borimo protiv terorizma, ali i kada obeležavamo jedan ovakav tužan događaj“, kazao je Marinković.\nNa početku skupa, pastor Nenad Savić je izgovorio molitvu za sve žrtve terorističkih napada 11. septembra.


Obeležen Svetski dan civilne zaštite - Glas Zaječara\nHome Društvo Obeležen Svetski dan civilne zaštite\nPovodom 1. marta Svetskog dana civilne zaštite, Zaječarski upravni okrug i Odeljenje za vanredne situacije u Zaječaru, priredili su svečanost povodom obeležavanja ovog dana.\nObležavanjem ovog dana, Sektor za vanredne situacije Ministarstva unutrašnjih poslova Republike Srbije želi da utiče na podizanje nivoa svesti o značaju pripremljenosti građana i njihovom poznavanju bezbednosnih i zaštitnih mera u slučaju elementarnih nepogoda, tehničko tehnoloških i drugih nesreća i opasnosti.\nPrvi mart se obeležava kao Svetski dan civilne zaštite od 1990. godine.\nCivilna zaštita u Srbiji ponovo dobija na značaju i intenzivno se radi na njenom jačanju i vraćanju ugleda.\nSvečanost je organizovana u Zaječarskom upravnom okrugu.\nPrethodni tekstVladimir Đuričić prisustvovao prijemu u Ambasadi Narodne Republike Kine\nNaredni tekstUhapšen zbog nasilja u porodici


Američka privreda se oporavlja od štetnih uticaja uragana\n02/11/2017 | 11:17\nAmerička centralna banka odlučila je danas, dan pre nego što će biti objavljeno ime njenog narednog šefa, da ostavi referentnu kamatnu stopu nepromenjenu i nagovestila da namerava da nastavi s podizanjem kamatnih stopa pošto se ekonomija oslobadja štetnog uticaja nedavnih uragana.\nFederalne rezerve su ostavile referentnu kamatnu stopu na niskom nivou od jedan do 1,25 odsto, a sledeće podizanje kamatnih stopa očekuje se u decembru.\nU saopštenju Feda navodi se da američka ekonomija raste “dobrim tempom uprkos poremećajima nastalim zbog udara uragana”.\nFederalne rezerve su ponovile svoje uverenje da će inflacija nastaviti da se kreće ka ciljanih dva odsto, i navele da će nastaviti s programom smanjenja ogromnog portfolija obveznica, što bi moglo da utiče na rast dugoročnih kamatnih stopa tokom vremena.\nPredsednik SAD Donald Tramp najavio je da će sutra objaviti ko će biti šef američke centralne banke u narednom mandatu, a član Odbora Feda Džerom Pauel važi za favorita.\nSpore struje Srbije\nMantije iz Novog Pazara putuju u Tursku


Niš: Sabotaža slobodne reči | Kaleidoskop\nNiš: Sabotaža slobodne reči\nNiški hotel New City otkazao je gostoprimstvo Institutu za evropske poslove na dan održavanja #EUdebata pod nazivom „Sloboda izražavanja na tragu evropskih vrednosti“ koja je trebalo da se održi večeras, 22. aprila od 19 do 21h.\nU obrazloženju otkazivanja debate, samo nekoliko sati pred održavanja iste, navodi se da je cela sala poplavljena zbog havarije.\nSumnjamo u tačnost ovih navoda, budući da hotel ne dozvoljava timu Instituta da pristupi sali i uveri se u havariju, a hotel ne nudi ni jednu alternativu. Na debati je najavljena kao moderatorka novinarka Olja Bećković, a trebalo je da govore pred više od 200 Nišlija profesor medijske etike dr Čedomir Čupić, novinari Ivan Ivanović i Milojko Pantić i zamenica urednika NIN-a Vesna Mališić.\nPrvobitno je savetnica predsednika Srbije, Suzana Vasiljević potvrdila svoje učešće na debati, a potom otkazala uz obrazloženje da je na putu obećavši da će govoriti na debati u Beogradu 15. maja.\nTeme o kojima je trebalo da se razgovara su: Zašto su slobodni i etični mediji neophodni za razvoj demokratije i društva? Sa kakvim se izazovima novinari suočavaju u vremenu uzavrelih političkih tenzija? Koliki praktični uticaj na slobodu govora imaju pristupni pregovori sa Evropskom unijom? Koji su ostali izazovi i problemi sa kojima se Srbija sreće na polju stvaranja prostora za dijalog i razmenu mišljenja u društvu?\nOtkazivanje gostoprimstva hotela, u vlasništvu visokog funkcionera SPS-a Novice Tončeva, za večerašnju debatu Institut za evropske poslove vidi kao sabotažu i sužavanje prostora za dijalog o važnim temama za sve građane.\nO problemu zatvaranja javnih prostora za kritičku misao u Beogradu, Nišu i Kragujevcu, Institut je već obavestio Evropsku komisiju i Delegaciju Evropske unije u Srbiji. Sada obaveštavamo i javnost da je sve teže razgovarati u javnim prostorima. Prostori koji su potvrdili, a zatim i otkazali gostoprimstvo u vrlo kratkom roku u poslednjih godinu dana su Bitef Teatar i Dvorana kulturnog centra u Beogradu, Niški Sinfonijski orkestar i Oficirski dom u Nišu i pozoršte Joakim Vujić u Kragujevcu. Svi prostori su otkazivali pod različitim izgovorima, a najčešći je da su zaboravili da upravo u tom trenutku imaju već nešto.\nO nepristrasnosti debata govori činjenica da je u više od 20 debata u 6 najvećih gradova u Srbiji, pozvano da govori više od 300 ljudi, a govorililo više od 80 govornika svih političkih opcija, univerziteta, kulture i medija i stručne javnosti, uključujući i one sa kojima Institut nema ničeg zajedničkog. Neki od govornika su bili Antonela Riha, Bojana Maljević, Borko Stefanović, Boško Jakšić, Branislav Lečić, Branko Ružić, Čedomir Jovanović, Dejan Vuk Stanković, Dinko Gruhonjić, Dragan Šormaz, Dragan Šutanovac, Dragoslav Draža Petrović, Dragoslava Barzut, Dušan Čavić, Dušan Milisavljević, Dušan Šaponja, Galeb Nikačević, Goran Gonđa, Goran Miletić, Hajrudin Hajrović, Jovanka Matić, Jadranka Jovišić, Jovo Bakić, Ljubica Gojgić, Majkl Davenport, Maja Kamenov, Marija Stokuća, Marko Savković, Marko Šelić, Milan Marić, Miloš Bošković, Miloš Janković, Miloš Jovanović, Minja Bogavac, Miodrag Majić, Miroslav Prokopijević, Nenad Čanak, Nenad Cvetićanin, Nikola Burazer, Nikola Tanasić, Rada Trajković, Ratko Femić, Rodoljub Šabić, Sead Biberović, Semir Gicić, Slobodan Arežina, Sonja Biserko, Srbijanka Turajlić, Srđan Nogo, Stefan Gajić, Stevan Dojčinović, Stevan Filipović, Suzana Grubješić, Teofil Pančić, Vesna Pešić, Vukašin Obradović, Zoran Lutovac i Žarko Korać.\nInstitut se izvinjava svim građanima i građankama Niša, govornicima, moderatorki i svim firmama koje su angažovane kao tehnička podrška zbog otkazivanja debate.\nU skladu sa ugovorom hotel će morati da plati kaznu zbog otkazivanja, a Institut će pokrenuti i pravnu proceduru za naplatu svih troškova koji su nastali u organizaciji. Međutim, najveći trošak, diskusija sa građanima o važnim temama je nenaplativ. Pozivamo građane Niša da u diskusiji sa svojim političkim predstavnicima oslobode javne prostore za dijalog i obečavamo da ćemo doći u Niš ponovo, naveli su iz Instituta.\nNaredna #EUdebata najavljena je za 15. maj u Domu omladine Beograda, ako nam oni ne otkažu gostoprimstvo takođe. Debata je deo projekta „Debatovanje o odnosima Srbije i Evropske unije“ koju finansira Ambasada SR Nemačke u Beogradu koja je takođe obaveštena o incidentu.


Oli Ren: Sporazum o stabilizaciji Srbija-Evropska unija na dohvatu ruke\nEvropski komesar Oli Ren izjavio je danas u Strazburu da je "srpskoj vladi jasno stavio do znanja da je na dohvatu ruke potpisivanje sporazuma o stabilizaciji i pridruživanju" Evropske unije i Srbije.\nEvropska unija je "u presudnom trenutku svojih odnosa sa Srbijom" zato što predstoji sklapanje sporazuma o pridruživanju i približava se "rok" 10. decembra kd Kontakt grupa treba da izvesti UN o pregovorima o Kosovu, izjavio je Ren pred poslanicima Evropskog parlamenta koji raspravljaju o izveštaju o Srbiji i predlogu Savetu ministara EU o unapređenju odnosa s Beogradom. Evropski komesar je rekao da ponovo želi da naglasi da "Srbija ima ogromne ekonomske i intelektualne potencijale, koji samo čekaju da budu ovaploćeni u stremljenju te zemlje ka evropskoj budućnosti".\n"Evropska komisija je potpuno predana ostvarenju evropske perspektive Srbije. Ja sam ubeđen da ta zemlja može ostvariti krupan, prilično brz napredak na svom evropskom putu čim ispuni za to ključne uslove", istakao je Ren.\nOn je naveo da je tehnički deo pregovora o tom sporazumu okončan i da se čeka na izveštaj haške tužiteljke Karle del Ponte posle njene sutrašnje posete Beogradu, da bi se to "strogo imalo na umu" u EU u proceni u kojoj meri srpske vlasti sarađuju s Haškim sudom. To je uslov za parafiranje sporazuma i "sad je to pitanje političke volje. Mi smo spremni čim Srbija bude spremna da ispuni uslove a lopta je sad u dvorištu Srbije".\nA potpisivanje sporazuma EU-Srbija će, dodao je Ren, zavisiti od dostizanja pune saradnje s tribunalom u Hagu, što znači da "Srbija mora učinici sve u svojoj moći da pronađe begunce i Haškom sudu pruži sve nužne informacije koje vode njihovom hapšenju i prebacivanju u Hag".\nJelko Kacin: Napredak Srbije u celini povoljan\nEvropski parlament je ocenio da je "ostvareni napredak u Srbiji sveukupno povoljan", imajući u vidu da je Srbija "mirno prebrodila niz teških etapa" i da je posle izbora formirana nova proevropska, reformska vlada i da je usvojen novi ustav.\nTo se navodi u obrazloženju izveštaja o Srbiji i preporuci Savetu ministara Evropske unije i Evropskoj komisiji za pospešenje odnosa sa Srbijom, koji danas u Straburu treba da usvoje poslanici parlamenta EU, uz naznaku da je budućnost Srbije u Evropskoj uniji. U preporukama od Saveta ministara EU traži se da "snažno podrži napore nove srpske vlade za stvaranje savremene, dinamične i napredne Srbije".\nIzveštaj je u ime Spoljnopolitičkog odbora Evropskog parlamenta sačinio poslanik Jelko Kacin, i u njemu se izražava zadovoljstvo zbog obnove pregovora o sporazumu o stabilizaciji i pridruživanju EU-Srbija i naglašava da će taj sporazum biti potpisan kad Beograd uspostavi punu saradnju s Haškim sudom. To znači da bude ispunjen zahtev haške tužiteljke Karle del Ponte da se optuženi Ratko Mladić nađe u Hagu, navodi se u dokumentu EP i naglašava da "evropski poslanici takođe cene rešenost srpske vlade da sarađuje s Haškim sudom". Evropski parlament smatra da će rešenje statusa Kosova ojačati stabilnost Zapadnog balkana i olakšati uključivanje tog regiona u Evropsku uniju.


AMD proširio FidelityFX biblioteku Open-Source 3D tehnologija - ITNetwork\nHome SOFTWARE\tAMD proširio FidelityFX biblioteku Open-Source 3D tehnologija\nPre godinu dana, AMD je na E3 sajmu predstavio svoju „FidelityFX“ inicijativu. Zamišljena kao kolekcija tehnologija koje na jednostavan način mogu biti implementirane u igre, Fidelity FX je za cilj imao podizanje živopisnosti i kvaliteta kompjuterski generisane grafike u realnom vremenu. Ono što je specifičnost Fidelity FX-a, jeste da su sve tehnologije koje pokriva tzv. „Open Source“ i umesto isključivanja drugih hardverskih kompanija, oslanjaju se na to ko će bolje i efikasnije optimizirati svoj hardver i softver za što brže izvršavanje ovih algoritama u samim igrama.\nPrva tehnologija, koju je AMD uvrstio u Fidelity FX program jeste „Contrast Adaptive Sharpening“ ili kraće CAS. Zahvaljujući jednostavnoj implementaciji, ubrzo je veliki broj hit igara uvrstio ovu tehnologiju poboljšanja oštrine 3D prikaza, a ona je u većini igara u okviru podešavanja opisana kao „Fidelity FX Sharpening“.\nSada AMD donosi čak četiri nove tehnologije u FidelityFX paket.\nFidelityFX Downsampler omogućava programerima igara da generišu do 12 nivoa detaljnosti početne teksture rezolucije 4096×4096 u jednom prolazu. Druga inovativna tehnologija je namenjena lakšem i raskošnijem implementiranju HDR-a u igre i zove se Fidelity FX HDR Mapper. Treća tehnologija koja je proširila FidelityFX jeste FidelityFX Ambient Occlusion, dok je četvrta tehnologija namenjena za rešavanje problema refleksija u igrama i zove se AMD Fidelity FX ScreenSpace Reflections.\nAMD je predstavljanje novih FidelityFX efekata upotpunio sa lansiranjem potpuno renoviranog GPUopen.com portala na kome se može naći obilje informacija u vezi AMD-ovog angažovanja na kreiranju novih grafičkih tehnologija, alata i efekata, kao i sveobuhvatne podrške programerima igara i grafičkih API-a. Pored svega toga, mogu se pronaći i potpuno novi demoi koje krajnji korisnici mogu pokrenuti na svom PC-u i poigrati se sa različitim podešavanjima inovativnih tehnologija i efekata kao što su FEMFX – OpenSource biblioteka za fizički realističnu simulaciju deformabilnih materijala na CPU-u, kao i čuveni TressFX efekat verne simulacije kose i krzna, koji je unapređen implementacijom u okviru popularnog UE4 grafičkog engine-a.\nAMD proširio FidelityFX biblioteku Open-Source 3D tehnologija was last modified: 2 juna, 2020 by ITN Team\nGeForce gameri dobijaju najnoviju optimizaciju drajvera specijalno...\nGoogle korisnicima omogućava da obrišu istoriju pretrage\nNestajuće poruke od sada dostupne i u...\nAplikacija Apple Maps pomaže korisnicima da pronađu...


U pripremi Javni oglas za prijem najneophodnijeg deficitarnog kadra\nNa danas održanoj konferenciji za novinare u Doboju, vršilac dužnosti generalnog direktora Željeznica Republike Srpske Slavko Gligorić, prezentovao je aktivnosti koje se provode u okviru projekta restrukturisanja ŽRS, te najavio raspisivanje javnog oglasa za prijem najneophodnijih radnika u izvršnoj službi.\nSvetska banka od decembra 2017.godine pruža podršku vlastima u Republici Srpskoj na unapređenju poslovanja Željeznica Republike Srpske. Cilj ove saradnje je da se osigura da Željeznice RS postanu finansijski održivo preduzeće, koje pruža ekonomične, sigurne i pouzdane usluge putnicima, preduzećima i privredi.\nProjekt restrukturisanja Željeznica Republike Srpske obuhvata tri glavna područja: 1. finansijsko restrukturisanje, izmirenje obaveza prema radnicima i Poreskoj upravi Republike Srpske uključujući i doprinose za socijalno i penziono osiguranje radnika, 2. operativno restrukturisanje, uz optimalno unapređenje poslovanja i upravljanja ŽRS da bi se uskladile sa najboljim praksama koja primenjuju uspešna željeznička preduzeća i 3. optimalizacija radne snage u ŽRS kako bi se osiguralo, da zaposleni imaju odgovarajuće stručne i potrebne sposobnosti i veštine, kako bi se izbeglo prekomerno zapošljavanje, a osiguralo redovno i kvalitetno izvršavanje obaveza.\n-Projekat restrukturisanja do sada je ostvario značajan napredak. Finansijsko restrukturisanje je uspešno provedeno, pri čemu su za sve radnike plaćeni zaostali doprinosi za penziono i socijalno osiguranje, dok je Vlada Republike Srpske usvojila Plan finansijskog i operativnog restrukturisanja. Broj zaposlenih u ŽRS je smanjen sa 3098 na 2251 putem otkaza ugovora o radu na osnovu dobrovoljnog odlaska i penzionisanja, te će se kontinuirano nastaviti smanjivati sveukupni broj radnika – istakao je vršilac dužnosti generalnog direktora ŽRS, Slavko Gligorić.\n-Pored toga, ima još posla da se uradi. Početak operativnog restrukturisanja preduzeća se očekuje u februaru 2020. godine, uz vremenski rok za završetak do decembra 2020. godine. To zahteva nastavak aktivnosti Željeznica Republike Srpske, uz podršku i čvrstu opredeljenost Ministarstva saobraćaja i veza RS za nadgledanje procesa – dodao je Gligorić\nPomoćnik ministra saobraćaja i veza u Vladi Republike Srpske Vesna Vožni, istakla je da je Ministarstvo saobraćaja i veza RS odmah prepoznalo da je postupak restrukturisanja ŽRS neophodan, jer je samostalno funkcionisanje preduzeća postalo upitno sa stanjem koje bilo prisutno, pre početka restrukturisanja.\n-Zahvaljujući podršci Svetske banke, postupak restrukturisanja teče po planu, tako da ćemo mi 2022. godinu sigurno započeti kako je i planirano, a to je da Željeznice Republike Srpske samostalno funkcionišu, obavljaju svoje delatnosti i isplaćuju svoje plate. Podrška Ministarstva saobraćaja i veza kao partnera Željeznicama RS prisutna je kao i do sada, tako da ne očekujemo bilo kakve probleme u daljem procesu restrukturisanja. Očekujemo da dobrim primerom projekta restrukturisanja u ŽRS i neka druga javna preduzeća u Republici Srpskoj krenu u projekat restrutrurisanja – rekla je pomoćnik ministra saobraćaja i veza, Vesna Vožni.\nSvetska banka je nedavno sa odgovornim dogovorila aktivnosti koje uključuju sledeće:\n- Saglasnost o zapošljavanju 57 najneophodnih radnika u izvršnoj službi za dobro identifikovane tehničke potrebe. Očekuje se da se pokrene procedura za prijem 20 radnika u januaru, 19 u februaru i 18 u martu 2020. godine.\n- čvrsto opredeljenje ŽRS i Ministarstva saobraćaja RS da prate svako novo angažovano tehničkog osoblja smanjenjem nebitnih administrativnih pozicija. U tu svrhu se trenutno priprema detaljan plan kadrova, koji definiše potrebe sektora i vrste poslova neophodnih za redovan rad. Bilo kakvo smanjenje, tj. raskidi ugovora obaviće se u potpunosti u skladu sa svim relevantnim zakonima i praćeni naknadama jednakim ili višim od onih koje su zakonom propisane.\n- čvrsto opredeljenje ŽRS i Ministarstva saobraćaja RS da osiguraju da će do 30. decembra 2020. godine ukupni broj radnika biti u skladu sa projektom planiranih 2098.\nSvetska banka složila se sa predloženim aktivnostima i obavezama, s obzirom na to da su one u skladu sa projektom restrukturisanja, a koji podrazumeva da Željeznice Republike Srpske dobiju potrebno operativno znanje i veštine, a istovremeno smanje teret nepotrebnih troškova.


Cohen je u augustu priznao krivicu po osam tačaka optužnice\n10:25 PM (GMT)\nFederalni tužitelji u Manhattanu zatražili su od sudije da osudi Michaela Cohena, bivšeg ličnog advokata američkog predsjednika Donalda Trumpa na “značajnu zatvorsku kaznu” zbog isplate novca ženama koje tvrde da su s Trumpom imale seksualne odnose, te zbog izbjegavanja poreza.\nCohen, koji je sarađivao s američkim specijalnim savjetnikom Robertom Muellerom u istrazi o mogućem uplitanju Rusije u Trumpovu izbornu kampanju 2016. godine, priznao je krivicu po osam tačaka optužnice u augustu.\nOn je na sudu priznao krivicu, između ostalog za kršenje propisa o finansiranju izborne kampanje i u to uvukao i svog bivšeg klijenta.\nCohen priznao krivicu: Trump naredio isplate\nU New Yorku, dugogodišnji advokat predsjednika Donalda Trumpa Michael Cohen neočekivano je priznao krivnju po osam tačaka optužnice, uključujući isplatu novca ženama koje tvrde da su s Trumpom imale seksualne odnose.\nTrump saznao za Cohenove isplate nakon što su se dogodile\nAmerički predsjednik kaže da je isplate novca dvjema ženama doznao nakon što je novac uplaćen i da to nije novac iz kampanje.\nMichael Cohen smatra se krivim za davanje lažnih izjava Kongresu u istrazi o tome je li kampanja Donalda Trumpa radila s Rusijom kako bi utjecala na izbore.\nOI: Japanci traže 10.000 zdravstvenih radnika\nBiden s evropskim liderima: Zajednička borba protiv COVID-a 19\nAstraZeneca: Netačna tvrdnja o neefikasnosti vakcine\nBiden će 650.000 vladinih vozila zamijeniti električnim automobilima\nVideo: Neredi u Holandiji, više od 150 privedenih\nAssange naspram nasilja imperijalnog ‘humanitarizma’


Kompanija MaxBet nastavlja tradiciju sponzorisanja sportskih talenata, a ovog puta u pitanju je motociklista Stevan Dimitrijević. Mladi sportista napominje kako će mu biti zadovoljstvo da vidi predstavnike kompanije MaxBet, na čelu sa osnivačem Sašom Marčetom, u svom boksu na predstojećoj trci.\nNaime, 28. i 29. aprila Stevan Dimitrijević, inače jedan od zaposlenih u MaxBet-u, voziće trku za šampionat Srbije i to u klasi 600. Trka će se održati u Batajnici, a planirano je da se vozi 6 trkačkih vikenda. Pored Batajnice, voziće se trke u Vršcu na aerodromu, Banjaluci na autodromu Zalužani, u Kragujevcu ulična trka i u Kraljevu na autodromu Beranovac.\nVrh MaxBet-a, zajedno sa Sašom Marčetom, sprema se da bodri Stevana do pobede, kao i do sada. Saša Marčeta, osnivač kompanije MaxBet rekao je: "Uvek se rado odazivamo na pozive za sponzorstva mladih sportista. Stevan već dugo radi u MaxBet-u, a mi smo jedan veliki tim i samim tim, zadovoljstvo je još veće."\nDa podsetimo, kompanija MaxBet uspešno sarađuje sa mnogim sportistima iz Srbije, a u planu je i nastavak ovakve tradicije u cilju usavršavanja i podsticanja sportskih talenata.\nsaša marčeta, maxbet, kladionice srbija, motosavez


7 medijskih trendova koje treba pratiti - Olaf&McAteer\nOmikron je početkom 2022. doneo neizvesnost i ponovo smo morali da zauzmemo agilan pristup prema medijima koji se ubrzano menja, uključujući ključne događaje kao što je CES. Sada kada restriktivne mere ponovo popuštaju širom SAD-a, brendovi moraju da procene najbolje načine kako da angažuju novinare da bi obezbedili maksimalnu pažnju za svoje kampanje. Dok mnoge medijske kuće i novinari i dalje rade u hibridnom okruženju, što uključuje način na koji rade, gde rade i planove izveštavanja, drugi žele ličan susret i da u potpunosti iskoriste iskustva uživo. I to nije jedino što treba da imate na umu dok radite na svom medijskom planiranju.\nSa početkom 2022. godine i vi nastavljate da planirate kampanje za svoje brendove, a ovih sedam medijskih trendova koje je naš tim stručnjaka za medije definisao, vredi pogledati:\nSubstack napreduje: Dok Substack više ne predstavlja novinu, sve veći broj lifestyle novinara pridružuje se klubu, i piše svoje nedeljne biltene. Njihovi bilteni pružaju pogled iznutra na predstojeće mogućnosti za editorijale u stvarnom vremenu, ukazujući na pozitivne i negativne trendove, kao i na uvide iz sektora.\nPromenite kanal: Kako mediji diversifikuju gde i kako privlače publiku, pojavljuju se novi načini za angažovanje – od TikTok-a (pogledajte NiemanLab listu ovde) do kratkih biltena i podkasta. Ovi kanali nude više mogućnosti za pričanje priča izvan „tradicionalnog“ uredništva. Obratite pažnju da medijski izdavači nastave da prihvataju i oslanjaju se na nove kanale.\nMoć podkastinga: Govoreći o brzo rastućim kanalima, podkasting napreduje, a neki investitori spekulišu da zamenjuje TV i radio. Prema istraživanju Pew Research centra oko četvrtine odraslih u SAD (23%) kaže da ponekad sazna vesti iz podkasta. Ako želite da se probijete sa reporterom ili ciljnom medijskom kućom, velike su šanse da imaju podkast i traže goste. Takođe to može dodatno izgraditi odnos sa novinarom jer podkasti nude više slobodnog razgovora. Poslušajte jednog od najpopularnijih podkastera u istoriji: How I Built This.\nTransformacija emitovanja vesti: Emitovanje vesti prolazi kroz transformaciju sa nekoliko ključnih stalnih mesta u udarnom terminu, ekskluzivnim promenama u vodećim pozicijama i spajanjima koja su gotovo završena. Dok streaming platforme za vesti ne predstavljaju novost, mreže poput CNN-a ulažu resurse u novu ponudu CNN+, koja će biti pokrenuta na proleće, dok ostale medijske kuće kao što su ABC, CBS i NBS uvode nove emisije i angažuju velika imena da popune vreme u programu.\nDigitalizacija redakcija: Tradicionalne redakcije se smanjuju kao rezultat povećanja digitalnog sadržaja, opadanja potražnje za štampanim i tradicionalnim medijima, lakoće i rasprostranjenosti hibridnih modela rada, kao i smanjenja budžeta i spajanja velikih medijskih kuća. Vidimo promene u opsegu medijskih profesionalaca i većeg broja novinara koji pokrivaju nekoliko pravaca u različitim sektorima. Slično tome, postoji kontinuirani rast sponzorisanog sadržaja, jer sve više digitalnih medijskih kompanija teži da regrutuje i zadrži nove pretplatnike.\nPreći sa reči na dela – raznolikost, jednakost i inkluzija u zdravstvenom sektoru: COVID pandemija razotkrila je gorku istinu o rasnim i zdravstvenim nejednakostima, a to je dovelo do toga da novinari više obraćaju pažnju na priče koje daju širu sliku o različitosti i inkluziji. Dok svi pokušavaju da „razgovaraju“ o inicijativama u oblasti raznolikosti, jednakosti i inkluzije, organizacije koje su uspešne u deljenju svoje perspektive putem medija svoj rad će zasnivati na podacima i dokazima – posebno u razgovorima sa medijima koji pokrivaju zdravstvo – da pokažu kako premošćuju praznine i čine zdravstvenu negu boljom i realnom za zajednice koje nemaju dovoljan pristup ovim uslugama.\nHibridna era: Posle dve godine ograničenja, sada vidimo sve više novinara koji izlaze iz „kancelarije“ i ulaze u zajednice kojima izveštavaju licem u lice. Dok se lično izveštavanje ponovo vratilo kao opcija, virtuelni intervjui se i dalje smatraju prihvatljivom alternativom za mnoge medije. Virtuelno takođe omogućava veću fleksibilnost i medijima i sagovornicima dok okolnosti nastavljaju da se menjaju.\nDok se medijski pejzaž menja jednako brzo kao i ciklus vesti koji se brzo kreće, Ketchum Global Media Specialty prati najnovija dešavanja. Povežite se sa nama i saznajte više o dubini naših stečenih medijskih mogućnosti.


SAD odbile konsultacije o Alepu - Sputnjik Srbija\n00:41 28 Januar 2021\nSAD odbile konsultacije o Alepu\n13:15 06.12.2016 (osveženo 14:06 06.12.2016) Preuzmite kraći link\nRuski ministar spoljnih poslova Sergej Lavrov izjavio je da su američke vlasti odgovorile na predlog za rešavanje situacije u Alepu, koji je dat 2. decembra 2016. godine.\nLavrov otkrio detalje Kerijevog predloga o Alepu\n„Što se tiče početka konsultacija o Alepu, to je detektivska priča. Džon Keri je 2. decembra u Rimu tražio od mene da podržim konkretni dokument koji su nam predali Amerikanci. Mi smo rekli da je taj dokument u skladu sa našim pristupom. Sledećeg dana, 3. decembra, javno govorimo o tome, predlažemo Amerikancima da se bilo kada sastanemo. Na kraju su se složili da to bude 7. decembar.“\n„Mi smo još jednom javno i više puta potvrdili da je ovo veoma korektna ideja koja će omogućiti da se reši problem u Alepu. Odjednom sinoć od njih dobijamo poruku da oni, nažalost, neće moći da se sastanu sutra, jer su se predomislili. Povlače svoj dokument i sada imaju novi dokument koji sve vraća na početak“, rekao je ruski ministar.\nIstovremeno, on je istakao da se na prvi pogled na novi tekst radi o pokušaju da se kupi vreme za militante.\n„Opet dokument izgleda kao pokušaj da se kupi vreme da bi se militanti odmorili i obnovili svoje rezerve“, rekao je ruski Ministar spoljnih poslova.\nPortparol Stejt departmenta SAD Mark Toner ranije nije potvrdio mogući sastanak ruskih i američkih eksperata o rešenju situacije u Siriji. Toner je rekao da su dati predlozi o tehničkim razgovorima, međutim, da za sada u Stejt departmentu ništa ne mogu da potvrde.\nO diskreditaciji Kerija\nLavrov se takođe osvrnuo i na govor predstavnice SAD u Savetu bezbednosti UN koja je rekla da ne postoje nikakvi sporazumi o Alepu između Vašingtona i Moskve.\nRezolucija o Alepu je provokacija koja podriva dogovor Rusije i SAD\n„Juče je na sastanku Saveta bezbednosti američka predstavnica izjavila da ne zna ni za kakve sporazume između Rusije i Sjedinjenih Američkih Država i da je sa nama (Rusijom) nemoguće pregovarati. To je bilo pre nego što su Amerikanci povukli svoj dokument za koji se zalagao Džon Keri“, naglasio je Lavrov.\nU tom smislu Lavrov je istakao da neko u Vašingtonu pokušava da neutrališe ne samo akcije državnog sekretara Kerija, već i njegov autoritet.\n„Imam utisak da su predstavnici SAD u UN jednostavno dezavuisali državnog sekretara. Teško je shvatiti ko tamo donosi odluke, ali sudeći po svemu, ima mnogo ljudi koji žele da potkopaju autoritet i delovanje Džona Kerija“, zaključio je Lavrov.\nkonsultacije, Sergej Lavrov


Interaktivna mapa gradilišta i zastoja u Beogradu\n29. novembar, 15:58\nGDE SU RADOVI U BEOGRADU: Pogledajte interaktivnu mapu i saznajte sve! 0 Podeli Podeli na facebook Podeli na twitter Podeli na viber Pošalji na mail\n17.11.2021. / 09:02\nBeograđani i svi drugi imaju mogućnost da preko interneta pogledaju gde su radovi u glavnom gradu i kako funkcioniše saobraćaj u tim područjima.\nIzvor: SmartLife/Sekretarijat za saobraćaj Grada Beograda\nNa internet sajtu Beograda dostupna je nova interaktivna mapa građevinskih, infrastrukturnih i drugih radova i manifestacija.\nMapa uključuje informacije o saobraćaju u tim područjima i podatke o ukupnom broju i tipu radova koji se izvode u Beogradu.\nSvetski projekat |\nPAMETNIJI SEMAFORI U BEOGRADU: Brži i kvalitetniji saobraćaj i manje zagađenja pomoću anonimnih senzora\nMapa na jasan i praktičan način ucrtanim znakovima i legendom koja ih tumači pokazuje koji tip radova se izvodi, da li je u pitanju neka gradska ili druga manifestacija i do kada su planirani radovi.\nOno što je najvažnije - mapa prikazuje da li se na svakom od mesta radova saobraćaj odvija, kakvim tempom i da li je obustavljen.\nInteraktivna mapa glavnog grada Srbije ima više tipova pregleda - mračan ili svetao režim prikaza, mapu u slikama sa satelita, teren, klasičnu mapu, 2D mapu, tip pregleda kao za navigaciju, 3D model i druge, a omogućeno je i deljenje informacija sa mape na mejl, društvene mreže i na druge načine.\nUkoliko preko telefona, tableta, računara ili na nekom drugom uređaju uključite deljenje lokacije interaktivna mapa u mogućnosti je da vam prikaže radove u vašoj blizini ili na zadatom putu, kako biste lakše isplanirali dolazak na svoje odredište.\nIzvor: SmartLife/Sekretarijat za saobraćaj Grada BeogradaBr. slika: 8 1 / 8\nIzvor: SmartLife/Sekretarijat za saobraćaj Grada BeogradaBr. slika: 8 2 / 8\nIzvor: SmartLife/Sekretarijat za saobraćaj Grada BeogradaBr. slika: 8 3 / 8\nIzvor: SmartLife/Sekretarijat za saobraćaj Grada BeogradaBr. slika: 8 4 / 8\nIzvor: SmartLife/Sekretarijat za saobraćaj Grada BeogradaBr. slika: 8 5 / 8\nIzvor: SmartLife/Sekretarijat za saobraćaj Grada BeogradaBr. slika: 8 6 / 8\nIzvor: SmartLife/Sekretarijat za saobraćaj Grada BeogradaBr. slika: 8 7 / 8\nIzvor: SmartLife/Sekretarijat za saobraćaj Grada BeogradaBr. slika: 8 8 / 8\nKlikom na svaki znak na mapi tj. oznaku radova dobićete podatke o tome ko je izvođač, link do radova, ako on postoji, kad su radovi počeli i kada se završavaju i mnoge druge podatke.\nInteraktivna mapa je izrađena u saradnji sa Sekretarijatom za saobraćaj Grada Beograda i besplatna je i uvek dostupna za korišćenje svim zainteresovanim korisnicima na linku, i za sve uređaje sa stabilnom internet konekcijom.\nKREĆE POSTAVLJANJE NOVOGODIŠNJE RASVETE: Beograd će uskoro zasijati, sprema se bogat praznični program\nImaju ih samo Njujork i London: Beograd dobija PAMETNE GOVORNICE\nbeograd tehnologija internet


Veoma važno saopštenje za Bosance i Hercegovce u Njemačkoj: Ovo će vas sigurno iznenaditi\nVeoma važno saopštenje za Bosance i Hercegovce u Njemačkoj\nPosljednje, Vijesti / Njemačka, Savjeti\nVlasti Njemačke pokrenule su kampanju dodatne finansijske podrške migrantima koji dobrovoljno izraze želju za povratak u zemlju porijekla nakon što im je zahtjev za azil odbijen. Ova informacija bi mogla biti jako interesantna za Bosance i Hercegovce u ovoj prijateljskoj državi.\nNjemačka Vlada je i dosad davala finansijski poticaj za povratak migranata u zemlje porijekla. Odrasle osobe dobijale su po 1.200 eura, a maloljetna djeca po 600, tako da je tročlana porodica pri odlasku iz Njemačke dobijala 3.000 eura, prenosi Anadolu Agency.\nList “Bild” javlja da je Vlada u Berlinu pokrenula kampanju “Starthilfe plus” kako bi potaknula odlazak migranata kojima je odbijen azil.\nU Njemačkoj trenutno živi 115.000 migranata\nIsti izvor javlja da će porodice koje se do kraja februara naredne godine izjasne da se žele dobrovoljno vratiti u zemlju porijekla dobiti dodatne 3.000 eura za podmirivanje osnovnih povratničkih potreba.\nDodatna finansijska pomoć nudi se i pojedincima bez porodice, a za njih je predviđeno po dodatnih 1.000 eura. Njemački ministar unutrašnjih poslova Thomas de Maiziere poručio je kako njemačka Vlada konkretno podržava povratak migranata čiji su zahtjevi za azil odbijeni.\nDo oktobra ove godine za pomoć pri dobrovoljnom odlasku iz Njemačke prijavilo se 8.639 migranata, a njemačke vlasti žele znatno povećati tu brojku u narednom periodu. U Njemačkoj trenutno živi 115.000 migranata čiji su zahtjevi za azil odbijeni i za koje je donesena odluka o deportaciji. Zbog žalbenih i drugih postupaka privremeno je obustavljena procedura deportacije za oko 80.000 tih osoba.


BEOGRAD - Ministar za kapitalne investicije, Velimir Ilić, nedavno je smenu svog pomoćnika Branislava Boškovića obrazložio zloupotrebom položaja. Tačnije da je Bošković letovao o trošku Železnice. Međutim, kako Glas saznaje, i sam ministar se častio parama železničara. Početkom 2004. godine slavio je stranačku slavu o trošku Železnica Srbije.\n- Ministar Ilić je 16. februara 2004. godine slavio Svetog Simeuna, slavu svoje stranke Nove Srbije. Veselje je organizovano u železničkom restoranu "Romantika", u Ulici Slobodana Penezića Krcuna, preko puta Palate pravde. Tada se jelo i točilo sve najbolje, a deo računa ispostavljen je ćerki firmi Želturist, dok su deo ceha plaćali neki drugi sponzori - kaže izvor Glasa iz Železnice Srbije i dodaje da su Železnice za ovu svečanost izdvojile više desetina hiljada dinara.\nPrema njegovim rečima, na slavi ministra kapitalca pojavili su se gotovo svi članovi Vlade Srbije, sem premijera Vojislava Koštunice.\n- Ali nije ovo jedina čast. I mnoge druge manifestacije Nove Srbije finansirane su parama JP "Železnica Srbije". Pretpostavljamo da će Velimir Ilić ostati dosledan kad su u pitanju zloupotrebe položaja i da će sam podneti ostavku na funkciju ministra za kapitalne investicije, jer je u pitanju isti razlog zbog kojeg je smenjen Branislav Bošković - kaže naš sagovornik.\nKako je Glas već pisao, jedini razlog smene bivšeg pomoćnika za Železnicu je što se na sednicima Upravnog odbora "Železnice Srbije" protivio kupovini slovenačkih lokomotiva i švedskih vozova, koje su protivzakonito, sumnjivo i preko prijateljskih linija nabavljene po veoma visokim cenama.\nGlas pita Velimira Ilića zašto ranije nije smenio Boškovića zbog zloupotrebe položaja, jer je o trošku Želturista letovao još 2003. godine u Budvi. Kako niko ne veruje da će zbog ovoga Ilić podneti ostavku, na potezu je premijer Koštunica.


Aleksander Čeferin ugostio Vicu Zeljkovića – Magazin Plus\nHome/-TopSLIDE/Aleksander Čeferin ugostio Vicu Zeljkovića\nDelegacija NFSBiH u Švicarskoj\nPredsjednik UEFA-e Aleksander Čeferin ugostio je danas u Nyonu, predsjednika NS/FS BiH Vicu Zeljkovića i delegaciju Saveza.\nTema sastanka prevashodno je bila ulaganje u razvoj fudbalske infrastrukture sa posebnim naglaskom na rekonstrukciju 12 terena stadiona premijerligaških klubova. To je primarni projekat, za koji je UEFA dala punu podršku u realizaciji novom rukovodstvu Saveza. Nakon ovog slijede i drugi projekti koje je predsjednik Zeljković najavio na današnjem sastanku.\nNa inicijativu predsjednika Zeljkovića, predsjednik UEFA-e Čeferin sa najbližim saradnicima će posjetiti Bosnu i Hercegovinu, gdje će se detaljnije predstaviti novi projekti i plan za dalja ulaganja u razvoj fudbala u našoj zemlji.\nNakon sastanka Vico Zeljković je istakao:\n„Zahvaljujem predsjedniku Čeferinu i Uefa direktoru nacionalnih asocijacija Zoranu Lakoviću, što su organizovali ovaj sastanak na kojem smo imali priliku otvoreno razgovarati i prenijeti neka naša zapažanja kao i predstaviti nove ideje i projekte koje planiramo u narednom periodu. Već je poznato da smo dobili podršku Evropske fudbalske federacije za naš projekat izgradnje 12 terena sa hibridnom travom, te smo danas precizirali pojedinosti oko kompletnog projekta. Podrška predsjednika UEFA-e Čeferina puno nam znači, razgovori su prijateljski i konstruktivni tako da ćemo uskoro organizovati i jedan sastanak kod nas.“


Goran Jović direktor RPK sa saradnicima obišao zavejane porodice na Radan planini i podelio pakete sa namirnicama - TV 4S\nDirektor Regionalne privredne komore Leskovac, Goran Jović sa svojim saradnicima obišao je danas porodice na Radan planini i tom prilikom uručio pakete pomoći sa osnovnim životnim namirnicama.\nJović je sa svojim saradnicima najpre posetio Zoricu Arsić koja živi na Radan planini a koja se kasnije pridružila obilasku ostalih porodica.\nNezapamćeni ledeni talas zahvatio je i Radan planinu, polomljeno je i oboreno drveće a meštani ovog mesta veću radost imali su zbog same posete, jer ih kako sami kažu, niko do sada nije posetio a kamoli dopremio namirnice. I u svakoj porodici, koju smo danas obišli zajedno sa direktorom RPK Goranom Jovićem i njegovim saradnicima, isti prizor, srdačna dobrodošlica, radost zbog posete, zahvalnost za paket pomoći i blagoslov jer znaju da nisu sami.\nPrivredna komora Srbije donirala je 10 miliona dinara za stanovništvo u opštinama Lebane, Medveđa, Bojnik, Vlasotince i Leskovac, a od dela pomoći obezbeđeno je stotinu paketa namirnica i 40 agregata za struju.\nPredsednik Privredne komore Srbije, Marko Čadež posetiće opštinu Lebane u subotu kada će domovima zdravlja Lebane, Bojnik i Medveđa uručiti ključeve za tri terenska vozila kako bi lekarske službe mogle da dospeju do zavejanih sela.


Volkswagen povećao dobit u drugom kvartalu za 23 odsto - Auto Republika\nDok su Nissan i Hyundai zakazali na kvartalnom odnosno polugodišnjem nivou, Volkswagen grupa je zabeležila rast od 23 odsto kada je reč o dobiti iz poslovanja, čak i uz teškoće zbog usklađivanja sa novim WLTP ekološkim standardima.\nPorast od 5,5 odsto kada je o prodaji reč, pomogla je nemačkom konglomeratu da podigne dobit iz poslovanja u drugom kvartalu na 5,58 milijardi evra (pre zaračunavanja posebnih stavki), sa prošlogodišnjih 4,55 milijardi, saopštio je Volkswagen danas.\nKorigovani prihodi od prodaje su porasli na 9,1 odsto u odnosu na 7,7 odsto godinu dana ranije.\nNakon uključivanja posebnih stavki, koje podrazumevaju 1,6 milijardi evra povezanih sa dizel skandalom, dobit iz poslovanja je pala za 13 odsto na 3,95 milijardi evra, s tim što se prihod od prodaje smanjio na 6,5 sa 7,7 odsto.\nUprkos potvrđivanju očekivanja kada je reč o korigovanoj marži iz poslovanja između 6,5 i 7,5 odsto, Volkswagen je upozorio da će ostvarivanje finansijskih ciljeva biti izazov.\nNakon posebnih stavki, VW je saopštio da predviđa da će prihodi od prodaje pasti u umerenoj meri.\n„Mi ne možemo živeti na lovorikama jer veliki izazovi stoje ispred nas u kvartalima koji dolaze, posebno u vezi sa prebacivanjem na novu WLTP testnu proceduru. Rastući protekcionizam takođe predstavlja ogroman izazov za globalnu automobilsku industriju“, rekao je generalni direktor VW grupe, Herbert Dis.\nVolkswagen se suočava sa „uskim grlima“ u proizvodnji, jer nastoji da uskladi svoje proizvode sa WLTP standardima, koji na snagu stupaju 1. septembra u Evropi.\ntags: drugi kvartal 2018 poslovna dobit volkswagen vw grupa WLTP\nprevious Audi pripremio koncept električnog superautomobila za Pebl Bič\nnext Novoj generaciji Nissana GT-R će prethoditi koncept


SDA POBJEĐUJE U BUŽIMU, SREBRENICI, VISOKOM…U KLADUŠI NEIZVJESNO. “ČETVORKA” U TRI SARAJEVSKE OPĆINE\nSandžak 15. Novembra 2020\nDok je apsolutna pobjeda SDA u Bužimu očekivana, pobjeda kandidata SDA u utrci za načelnika Srebrenice je veliki uspjeh probosanskih snaga.\nTakođer, iznenađujuće pozitivni rezultati dolaze i iz Visokog, u kojem je SDA duži niz godina u opoziciji.\nOsim toga je zabilježena pobjeda i u drugim općinama u kojima SDA nije bila na vlasti, kao što su Bosanski Petrovac, Breza, Kalesija, Banovići i dr.\nU sarajevskim oćinama, očekivano, ujedinjena opozicija tzv, “četvorka” uspjela je da osvoji načelničko mjesto u općinama Novo Sarajevo, Centar i Stari Grad, dok je pobjeda kandidata SDA u općini Novi Grad Semir Efendića, sada već izvjesna.\nOno u šta su najviše uprte oči javnosti u ovom trenutku, a nakon dobrih rezultata u Srebrenici, svakako je prebrojavanje glasova u velikoj Kladuši, gdje je trka između kandidata SDA i osuđenog ratnog zločinca Fikreta Abdića, koji je u blagoj prednosti.\nRezultati izbora za vijećnike, članove opštinskih skupština, u ovom trenutku nisu poznati javnosti\nKAMBERI ODOGOVORIO VUČIĆU: Naši zahtjevi su na vašem stolu\nVLADA REPUBLIKE TURSKE ODLUČNA U PODRŠCI SANDŽAKU\nIzvještaj Freedom house za 2020. o Srbiji: Ugrožavanje prava, nasilje, loša reakcija na pandemiju…\nSandžak 3. Marta 2021\nSandžak 19. Novembra 2020